1. 1900-1939 lapurtera-nafarrera literatur prosa barb 0206\nÑakero Mendibekoa zoan, irrintzika hura ere, Donazaharre Donamartiako mindeian harat Echkerraenean eta Burugorrienean papoaren berotzen egonik, Donianeko merkatutik heldu.\n5. 1900-1939 lapurtera-nafarrera literatur prosa je ber 0426\nZubiaren harateko aldean, badugu behingo lan karabineroekin, errezebidore jauna ez omen delakotz ere jaikia.\n6. 1900-1939 lapurtera-nafarrera literatur prosa je ber 0428\n7. 1900-1939 lapurtera-nafarrera literatur prosa barb piar i 0168\nEzkila errepiketan, atabal eta turruta soinuetan, kantu ederreretan, bazoazin beraz, karrika handian harat.\n8. 1900-1939 lapurtera-nafarrera saiakera-artikuluak euzkerea 1929 0101\nHiriko nausi oro heldu ziren harat.\n9. 1900-1939 lapurtera-nafarrera saiakera-artikuluak zerb metsiko 0055\nOren bat edo biga, loriatua, hari beha eta beha han zaude, begiak bertzalderat itzulirik ere, berritz harat, ekharriak!....\n10. 1900-1939 lapurtera-nafarrera saiakera-artikuluak dass-eliss 0595\nInguruko uzkinacho, phika, kankanote eta taktaka guziak harat bilduko dire huntzari mendekatzeko, begien bichtan ez dutelakotz ikusten ahal.\n11. 1900-1939 lapurtera-nafarrera saiakera-artikuluak dass-eliss 0595\nEta oro harat bildu direlarik, garbi tiroka.\nOrai ere, harat igortzen zituztenetarik berrogoi-ta-hamar norapeit suntsitu dire, untzirat iragaiteko orduan.\n16. 1900-1939 sailkatu gabeak astekari eta hamaboskariak eskual 1905 0001\nAlde baizik ez duke buruak khen dakion gain hura: ezen harat doan indarra azpian geldituko da eta erran gabe doa hartuko duela buruak hartarik berea.\n17. 1900-1939 sailkatu gabeak astekari eta hamaboskariak eskual 1905 0001\nBazoan goizik jendea harat buruz zoin bere untzia bizkarrean.\n18. 1900-1939 sailkatu gabeak astekari eta hamaboskariak eskual 1905 0001\nHarat doatzilarik, Errepublikako prokuradorea ethorri zaiote othoizterat urrun daitezen handik.\nAskoz-en saldoa aitzinatto heltu da hegiaz harat.\nOngi-etorri ederra egin gogo diote gure Errepublikako jaun Presidentari, harat heldu beharra baitutte; ilabethe hunen hogoian, heldu den astelehenean.\n22. 1900-1939 sailkatu gabeak hilabetekari, noizbehinkariak,..... fedhurtek 1920 00130\nHaro ikharagarri hura guziari esker, higitzen da eta bidean ematen harria, bainan haratchago oihu, builla, deihadar egundainoko: beretarat erortzeko.\n23. 1900-1939 sailkatu gabeak hilabetekari, noizbehinkariak,..... fedhurtek 1920 00100\nFrantziskanoen Eskolarat bihurtu naizelarik, han jakiten dut, fraide guziek Dominikanoen komenturat bildu behar dutela, eta handik Naplouserat edo haratago erematekoak dituztela.\nGANICH - Ba, ni beldur Ahuchquy utzirik, astokeria egiten dugun harat joaitia!....\nGANICH - Eginen diagu harat arribatzean, goazen, goazen hemendik! (...).\n26. 1940-1968 lapurtera-nafarrera poesia lf 0372\nBadoa gero timoiaren gainerat,\nHandik zunkako on baten emaiterat;\nGero berriz farra farra\nEllanden sudur puntara;\nBatean hunat, bertzean harat, griñatsu,\nIduri egiazki nonbeit duela su!\nEta khechu bertzeak ez direla deusik ari,\nBakarrik uzten dutela guzien akulari:\nApheza mar mar mar othoitzean liburutik!\nZer sanfreta haatik! Horrek badik burutik\nGazte bat aldiz kantuz, kobla eta errepika!\nUste du kantuz ariz joanen dela mekanika?\nAndereño Uli badoakote aldizka\nBeharri-ziloan jotzerat bere chirrinka.\n27. 1940-1968 lapurtera-nafarrera poesia gh 1967 0351\n28. 1940-1968 lapurtera-nafarrera literatur prosa m. erdozainzi 0337\nNun ere behar beita Jainkoa goretsi eta kantatu... Nun ere behar beita giza-semeen bihotzetan amodio xorta bat ixuri... harat goatzi bihotza alegera eta bertsoa ezpainetan....\n29. 1940-1968 lapurtera-nafarrera literatur prosa gh 1953 0147\n30. 1940-1968 lapurtera-nafarrera literatur prosa je gh 1964 0338\n31. 1940-1968 lapurtera-nafarrera literatur prosa m. ariztia 0173\nBiaramunean ethorri zitzaioten Kartutch, bere mihisia galtzearren: Tori, horra Errege, zure mihisia!... - Erregek ezarri zuen orduan Kartutch, Pariseko otelik handienean, nahi zuena edan, harat biltzeko egun guzian.\n32. 1940-1968 lapurtera-nafarrera literatur prosa d. landart 0041\n33. 1940-1968 lapurtera-nafarrera literatur prosa d. soubelet 0259\n1917 eti harat bethi goiti ari da.\n34. 1940-1968 lapurtera-nafarrera literatur prosa d. soubelet 0302\nLurdeko agertzek aldiz harat itzuli dute mundu guzia.\n35. 1940-1968 lapurtera-nafarrera literatur prosa jetchep 0101\nBi gazteak harat hurbildu ziren eta han gelditu iguzki ephelaren eztitasunean.\n36. 1940-1968 lapurtera-nafarrera saiakera-artikuluak aginaga 0006\n37. 1940-1968 sailkatu gabeak astekari eta hamaboskariak zerb herr 1946 00001\n38. 1940-1968 sailkatu gabeak astekari eta hamaboskariak zerb herr 1946 00001\n39. 1940-1968 sailkatu gabeak astekari eta hamaboskariak soeg 00001\n41. 1940-1968 sailkatu gabeak astekari eta hamaboskariak herr 1956 00001\nIthurrat-ek, Dantcharian mugaz harateko aldean sortua, ez du pipatzen, hainan, arek ere mama gorria maite du, Eyheralde Pierre, Baampiuml;gorriarrak, betti omore una du eta lagunekin biziki ontsa joan da. Espel, Esquiule-koa, radioekin dugu eta ezdu oraino bere herriko postarik atzeman.\n42. 1940-1968 sailkatu gabeak astekari eta hamaboskariak herr 1959 00001\nSeigarren egunetik harat bertzerik zen. Halako debekuska bat lotu zaio hor, ez zen geiago lehengo hura kaateraz ere, amentsetarik bezala uste zuen ikusten zituela bere aintzinean han kausitzen ez ziren izaite batzu eta azkenekotz ero bultak heldu zitzaizkon.\nDuela zonbait ilabethe Espainiak visa deitu baimenari uko egin du, harat zoatzinen onetan.\n44. 1940-1968 sailkatu gabeak astekari eta hamaboskariak herr 1965 00001\nZonbat denborarentzat joanen dira harat?\n45. 1940-1968 sailkatu gabeak astekari eta hamaboskariak herr 1965 00001\nZer izanen da harat joanen direnen lana?\n46. 1940-1968 sailkatu gabeak astekari eta hamaboskariak herr 1965 00001\nIduritu zaio Amerikak ez duela oraino aski soldado igorri harat, ez eta ere arma eta gerla-tresna aski!\n47. 1940-1968 sailkatu gabeak astekari eta hamaboskariak herr 1968 00001\n48. 1940-1968 sailkatu gabeak astekari eta hamaboskariak herr 1968 00001\nHoriek oro arras gaitzitu zaizkote ixtudianteri, eta ortzirale aratsaldean eskoletako kartierean berriz bildu dira milaka, han zituztela ere beren eskolemaileak eta lizetako ikasle gazteak.Pariseko polizaren nausiak harat igorriak zituen jandarma andana bat, zer gerta ere.\n49. 1940-1968 sailkatu gabeak astekari eta hamaboskariak herr 1968 00001\nAhatik ixtudiant guti da harat agertu.\n50. 1940-1968 sailkatu gabeak astekari eta hamaboskariak herr 1968 00001\nHalere eta zorionez denak itsuskeriarik gabe pasatu dira, ixtudiantek eta harat jinak ziren langilek egiten zutela berek beren gisako poliza.\n52. 1940-1968 sailkatu gabeak astekari eta hamaboskariak herr 1968 00001\nBeldurrez eta traba ditzaten joko horiek, gobernamenduak tropak igorri ditu joka-lekuaren zaintzerat, ez diten harat sar ixtudiantak.\n53. 1969-1990 euskara batua haur-/gazte-literatura j. lizarralde 0030\nPaul-en aitak bazuen yate bat eta bera ibili zen, harat eta hunat, guretzako moduko untzi baten bila.\n54. 1969-1990 euskara batua literatur prosa txill 0020\nLuc gero eta zakarrago agertu ohi zan; eta igandeetan, etxen egotea pairatu eziña izango balitzaio bezela, aitzeki-billa ibiltzen bide zan, hunerat edo harat joateko.\n55. 1969-1990 euskara batua literatur prosa j.a. irigarai 0050\nBera beti harat joateko pentsamendutan zen, nahiz eta makina bat aldiz entzuna izan arriskutsua zela, bekatua zela.\n56. 1969-1990 euskara batua literatur prosa p. sastre 0006\n57. 1969-1990 euskara batua saiakera-liburuak p. salaburu 0008\nZuekin batera, eta zuen bulegotik haratago, euskara irakasten ari diren guztiei, lan ixil horretan dauden irakasleei ere: euskara zuzen zuzenean irakasten ari denik ez bada, ez baita euskara ikasiko duenik ere egongo.\n58. 1969-1990 euskara batua saiakera-liburuak sm landuz 0284\nEuropan lehenago izango ziren hizkuntza zahar haietako baten aztarnak aurkitzen dira euskaran eta bere urrutiko senideak behar bada Europaren ekialdean edo haratago daude.\n59. 1969-1990 euskara batua saiakera-liburuak j. berruezori omenaldia 0025\n60. 1969-1990 euskara batua saiakera-liburuak kulturtekaria 1988 0168\n61. 1969-1990 euskara batua saiakera-liburuak osabide hezkuntza 1989 0254\n62. 1969-1990 lapurtera-nafarrera poesia newsletter 1977 0005\nTrago hau egin eta, mus partidañoak\nHarat bilduak dire, herri guzikoak.\n63. 1969-1990 lapurtera-nafarrera literatur prosa etxamendi 0007\nHantxe haat ba danzing-a zokotaat tarrantan juaiteko neska arrotz putsutsa batzuin ondotik.\n64. 1969-1990 lapurtera-nafarrera literatur prosa etxamendi 0064\n- Gio etxetik hoin urrun juaiteik eztezaten izan gaztek: hiria ta hiriko lana ekar bite gu bizi gien tokietarat, eta ez gu haat.\n65. 1969-1990 lapurtera-nafarrera literatur prosa p. mac orlan 0035\nZaldun batzuek herritarrak zaintzen; beltzez jauntzi gizonak, apezak, harat eta honat zoatzin.\n66. 1969-1990 lapurtera-nafarrera literatur prosa k. ameztoi 0140\nEgia baita, harat eta honat dabiltzala ibai hortako urak, itsasoari hain lotuak izanik, marea behera doalarik, Bidasoa kasik husten da eta itsasoko marea gora, ibaia urez hantzen.\n67. 1969-1990 lapurtera-nafarrera saiakera-artikuluak otoizlari 1979 0009\nHaratekoan Ziortza-n gelditu dira: hango eliza eta fraidetxea ikustekoak; haatik, fraide gabeko fraidetxea zoin den ilun....\n68. 1969-1990 lapurtera-nafarrera saiakera-artikuluak otoizlari 1978 0022\nHarat heldu zaio Felipe bi-garrenaren eskutitza, adiaraziz nahi lukela bera ere Erromarat joan zadin Karranzaren alde jartzeko.\n69. 1969-1990 lapurtera-nafarrera saiakera-artikuluak m. sein 0011\nBagoazi beti, harat!.\n70. 1969-1990 lapurtera-nafarrera saiakera-artikuluak m. sein 0011\nItzul harat, itzul hunat, han gare.\n71. 1969-1990 sailkatu gabeak egunkariak egin 1979 0001\n72. 1969-1990 sailkatu gabeak egunkariak egin 1984 0001\n74. 1969-1990 sailkatu gabeak astekari eta hamaboskariak herr 1971 0001\nPortuan berriz kargaketari protestantak greban jarri dira Callaghan Angles minixtro ohia harat etorri-ta.\n75. 1969-1990 sailkatu gabeak astekari eta hamaboskariak herr 1973 0001\n77. 1969-1990 sailkatu gabeak astekari eta hamaboskariak herr 1973 0001\n78. 1969-1990 sailkatu gabeak astekari eta hamaboskariak herr 1973 0001\n- HAND-BALL Joko hortan parte hartu gogo duten nexkato gazte guzieri galdetua da larunbat aratsaldetan 3-etarik harat errebote handirat agert daitzin.\n79. 1969-1990 sailkatu gabeak astekari eta hamaboskariak herr 1985 0001\nHarat jinak ziren arrotz herriekilako minixtro frango, eta bakotxak nahi izan du egin bere mintzaldi berezia.\n80. 1969-1990 sailkatu gabeak astekari eta hamaboskariak herr 1986 0001\n- Ekipamenduaren esku utzi da finkatzea Errobi ibaiaren ondoko lurretan nundik harat ditaizken egin etxeak.\n81. 1969-1990 sailkatu gabeak astekari eta hamaboskariak herr 1986 0001\nIzenaz ere aldakuntza bat badu lege berriak: 1986-ko uztailaren lehenetik harat, haurrek ekartzen ahalko dituzte beren aitaren eta amaren deiturak bat bestearen ondotik, administrazioneko paperetan; haatik état civil delakoan aitaren deitura bakarrarekin deklaratu beharko dira.\nAste kultural baten barnean sartua beti egiten den bezala, mugaren bi aldeetarik izanen da jende, usaian baino gutixago igurikatzen dute aurten, Gernikako besta ere gertatzen delakotz aldi huntan eta harat joan beharrak ere baitira ainitz.\nHarat bildu direlarik, ez dira guti harritu, ikusi baitute alabainan, enbexadorearen aldean jarririk Gordji jauna bera, frantseserat itsultzen zituela bere nausiaren solasak.\nGobernuak galdeginik, indiano tropak jinak dira harat ordrearen zaintzeko, bereziki Tamoul deituak geldirik atxikitzeko.\n86. 1969-1990 sailkatu gabeak astekari eta hamaboskariak e. larre 0001\nBizkitartean badira han ere egiazko menditarrak: berak baino haundiagoko makilekin, matelak gorrituak dituzte haiek beren gostuz harat heltzeko.\n87. 1969-1990 sailkatu gabeak hilabetekari, noizbehinkariak,..... txill 0001\n88. 1969-1990 zuberera poesia etxahun iruri 0143\nI- Ezinago eder da ûda bethin bortia\nEta partikûlarzki zohardi batekilan\nGoizian ezagûtû dit harat bûrûz juraitian\nHerri xuri goxo bat Xiberuko lilia.\n89. 1991> euskara batua ikasliburuak gizarte zientziak/dbh 00029\nAurrerago, astronomo batzuek Unibertsoa mugagabea delako teoria azaldu zuten eta izar finkoz eraturiko esfera bat gabe, espaziogune huts izugarriak daudela proposatu zuten, eta bertan beste izar batzuk higitzen direla gure planeta-sistematik haratago.\n90. 1991> euskara batua literatur prosa e. jimenez 00055\nZorionaren zoriona izan zen, aldiz, ni nengoena baino hiru arrabete haratago ohol-zati eder bati begieman niola.\n91. 1991> euskara batua literatur prosa j. sarrionandia 00659\nEskualzale arrotz, nonbeiko basquisants, bascophiles eta eskuara gaixoaren larrutzaileak mintzo diten hola: Murde harat, Murde hunat, begoite!\n92. 1991> euskara batua literatur prosa g. aranguren 0013\nHarat abiatu naiz eta barruan zegoen funtzionariarekin (...)\n93. 1991> euskara batua literatur prosa j. ziganda 0061\nNeskak eskaileraren bost mailak bi segundutan jauzika pasatu zituen eta hamar metro haratago harrapatu nuen.\n94. 1991> euskara batua saiakera-liburuak l. valverde 00296\n95. 1991> euskara batua saiakera-artikuluak i. camino 00015\n96. 1991> euskara batua saiakera-liburuak j.e. urrutia 00031\n97. 1991> euskara batua saiakera-liburuak emakunde 1999 00151\nHemendik sortzen zaigu, diferentziak daudela egiaztatzeaz harat doan beharra, alegia zein kasutan erabaki daiteke diferentzia hauek bereizkeriaren erakusle direla.\n98. 1991> euskara batua saiakera-liburuak emakunde 1999 00153\nFeminismo modernoak aukera eman zigun, emakumeen ausentzia neurtzeaz harat zihoan azterketa egiteko.\n99. 1991> euskara batua saiakera-artikuluak j.b. orpustan 0059\n100. 1991> euskara batua saiakera-liburuak j.l. antsorena 0139\nHandik eta harat bere lagunek Peter Pan ezarri zioten izengoititzat, denborarekin Peter izatera mugatu dena.\n101. 1991> euskara batua saiakera-liburuak l. fernandez 0206\n102. 1991> euskara batua saiakera-liburuak pper 0132\nHaratx zer esaten duen Barbararen bataioko paperak elizako artxiboan:\n103. 1991> euskara batua saiakera-liburuak xarb 0041\nEta haratago Qu'on ne vienne pas vous dire que Paris vous opprime 1. De Fourcaud, Discours prononcé á St Jean de Luz á l'occasion d l'ouverture du congrès de la Tradition Basque, in La Tradition au Pays Basque. Elkar. Donostia 1982. 4-6 or.\n104. 1991> euskara batua saiakera-liburuak xarb 0110\nGeroari buruz, ideien mailean lan egitea ongi zela, bainan haratago joan behar zela.\n105. 1991> lapurtera-nafarrera poesia leon 0019\n106. 1991> lapurtera-nafarrera poesia leon 0036\n107. 1991> lapurtera-nafarrera literatur prosa l. etxezaharreta 0032\n108. 1991> lapurtera-nafarrera literatur prosa etxamendi 00069\n109. 1991> lapurtera-nafarrera literatur prosa a. luku 00097\nEmazte ernea zen biziki, bere ahuntx urratsez, elizatik etxerat, plazako zaharren etxetik Donibanerat, brixt 504erat igan eta, jo harat, jo honat artetik bulon baten erosterat...\n110. 1991> lapurtera-nafarrera saiakera-artikuluak p. xarritton 0011\n111. 1991> lapurtera-nafarrera saiakera-liburuak xarb 0107\n112. 1991> lapurtera-nafarrera saiakera-liburuak xarb 0164\n113. 1991> sailkatu gabeak egunkariak dnoticias 1995 0026\nGuk haratago joan nahi dugu, euskara eta Unibertsitatea uztartuz.\n114. 1991> sailkatu gabeak astekari eta hamaboskariak enbata 1998 00002\n115. 1991> sailkatu gabeak astekari eta hamaboskariak herr 1999 00002\n116. 1991> sailkatu gabeak astekari eta hamaboskariak dirassar 0008\n117. 1991> sailkatu gabeak astekari eta hamaboskariak herr 1992 0002\nUrtarrilaren 3an erabaki suaren baratzea dute orai artio atxiki bi alderdiek, eta paradaz behar dela baliatu diote arduradunek haren azkartzeko kaska urdiñak harat igorriz.\n118. 1991> sailkatu gabeak hilabetekari, noizbehinkariak,..... ttipi-ttapa 1994 0006\nGainera abuztuan jende aunitz bakantzatan egoten da eta aski librea ere gehiago izaten du harat eta honat ibiltzeko.\n119. 1991> zuberera poesia casve bortûzale 0049


IKASTURTE HONETAKO BITARTEKARIAK\nHandiago ikusteko irudiaren gainean sakatu\nIkasturte berriarekin batera, Bitartekaritza zerbitzua ere martxan jarri dugu eskolan. Aurtengo bitartekari berriak prest daude arazoren bat duenari laguntzeko, LHko 3. mailatik 6. mailara. Laguntza eskatzeko bi modu daude: haiei zuzenean esanez, edota idatziz, eskolako postontzietan oharra utziz.\nSeguru lan bikaina eginen dutela bitartekari hauek!\nAtalak: Bitarkeratitza Plana\nEuskarazko komunikazioa gure helburu nagusietariko bat izanik, ikasturte honetan ekimen berri bat martxan jarri dugu; Kontu kontari. Euskal Herriko ipuinak, beste herri batzuetako euskaraz irakurtzen ditugun ipuinak eta Euskal Herriko kondaira mitologikoak geletan landuko ditugu.\nLan hau ez da berria Ezkabako ikasleentzat. Horregatik gure ikasleek oso ongi dakite Galtzagorriak lagile finak direla, lamiak non bizi diren edo Tartalok zenbat begi duen. Guretzat ohikoak diren gaiak, ezagutzak eta testuei ikasturte honetan beste dimensio bat emango diegu. Gelan irakurri eta lantzeaz gain, eskolako beste ikaleei transmititu egingo diegu. Hori dela eta, eskolan ohikoak izango dira ikasleen arteko ipuin kontaketak, antzezpenak eta mota guztietako aurkezpen ekimenak. Aldi berean, eskolako ikasleak elkar harremanatzeko aukera polita izango dugu. Zenbait momentutan, txikienak protagonistak izango dira landutako ipuina adin bereko gelari kontatuko eta aurkeztu dietelako edo handiagoengana joko dutelako. Beste egun batean handien txanda izango da eta Euskal Herriko pertsonai mitologikoen istorioak kontatuko dizkigute.\nAtalak: Kontu kontari\nKONTU KONTARI - EGINDAKOA\n2. MAILAKOEN EKIMENA\nLehen Hezkuntzako 2. Mailakoek “LAU ANAIA UMEZURTZAK” ipuina prestatu zuten.\nTestua ongi ikasi eta ipuinaren irudiak marraztu ondoren, 5. Mailako ikasleei kontatu zieten.\nIpuinak kontatzen du nola aita hil zitzaienean, lau anaia umezurtzak, munduan zehar sakabanatu zirela eta bakoitza lanbide bat ikastera joan zela.\nZazpi urte pasa ondoren, berriz elkartu eta bidaietan lorturiko tresna miresgarriak hartuta, erregearen alaba, herensuge baten hatzaparretatik askatzera joan ziren.\nLAU ANAIA EMEZURTZAK\n4. MAILAKOEN EKIMENA\nOtsailaren hasieran, 4. mailako ikasleek 1. mailako ikasleei emanaldia eskaini zieten. "Herensugea" antzezlana ilusio handiz prestatu zuten eta txikien gustokoa izan zen. Emanaldian, antzerkiaz gain, ipuinak kontatzeko Japoniako Kamishibai teknika erabili zuten. Bideoa hemen ikus dezakezue.\n1. MAILAKOEN EKIMENA\nLehengo mailan Lehen Gizakia gaia lantzen ari dira. Honekin lotuta, antzerki bat prestatu dute eta otsailaren 8an eta 9an 4. mailako ikasleek antzerkia ikusi zuten. Bertan Lehen Gizakien bizimodua; suaren aurkikuntza, janariaren bilketa, arropa garbitzen, tresnak egiten eta paretak margotzen azaldu ziren. Gelan arropak eta tresnak oso gustora egin zituzten. Bukaeran, Urkiren abestia azaldu zen.\nTalde bakoitzak egin zuen antzezpenaren bideoa hemen ikus dezakuzue.\nZALDIA ETA SAGUTXOAK - KAMISHIBAI\nSABU ERREGEA - KAMISHIBAIA


Gasteizko ?11 ber bi festibala?-ren barruan ospatu dute gaur gazte mintzodromoa Oihaneder Euskararen Etxean, hiriko Lanbide Heziketako, Batxilergoko eta IKAko ikasleekin euskaraz eta hizkuntzaren egoeraz hitz egiteko. Euskaraz saiatzea merezi duela adierazi dute parte-hartzaileek eta hizkuntza erabiltzeak bere fruituak ematen dituela frogatu du saioko gonbidatu bereziak, Aiora Mujikak, sare sozialetan @probatxoa bezala ezagutzen dugunak.\nHasteko, ?Minutu bat Interneten, zenbat euskaraz?? gaia aurkeztu zaie ikasleei, eguneroko aisia digitalaren inguruan hitz egiteko eta euskarak hartzen duen lekuaz hausnartzeko. Eztabaida piztu aurretik, Youtubegintzan murgildutako @probatxoa?k bere burua aurkeztu du eta euskarazko bideoak eskaintzeko saiakera egitera animatu ditu gazteak; izan ere, berak zuzen-zuzenean asmatu zuen, bere lehenengo bideoak 85.500 bisita baino gehiago jaso zituela kontutan izanik. Gazteek interesarekin entzun dute Mujikaren bizipena eta gehiengoak partekatu du Youtuberraren iritzia, Interneten, kalean, eskolan edo-eta lanean ere, euskaren alde egiteak merezi duela, alegia.\nBigarren txandan, ingurumen digitaletik, lan mundura salto egin dute gazteek, ?Etorkizunerako lanbidea hautatu, lanerako hizkuntza aukeratu? gaiarekin. Aurrekoan bezala, jarrera positiboa nabarmendu da aretoan eta, oro har, ikasle guztiak maila profesionalerako pausoa euskaraz egitearen alde agertu dira, gogotsu.\nOndoren, gaur egungo kontsumo ohitura digitalak partekatu dituzte ikasleek eta Interneteko Google assistant, Siri edo Amazon bezalako laguntzaile birtualen erabilerari erreparatu diete, ?Sarean euskal siri izango bagenu...? eztabaidagaia aurrean izanik.\nBukatzeko eta kontsumo ohiturei jarraituta, ?Hala erosi, zera irabazi: #LehenHitzaEUS? gaia aurkeztu zaie ikasleei, Gasteizko erosketa moten, kontutan harturiko irizpideen eta erabiltzen duten hizkuntzaren inguruan mintzatzeko.


Garitanok Celtaren aurka jokatu ahal izango du igandean - GARA\nJaitsiera ekiditeko borroka\nGaritanok Celtaren aurka jokatu ahal izango du igandean\nRealak aurkeztutako helegitea ontzat hartu eta Lehiaketa Batzordeak baliorik gabe utzi zuen atzo bizkaitarrak Tarragonan ikusitako txartel horia\nAzkenik, Gaizka Garitanok, sasoi betean dagoenak, Celtaren aurkako partida erabakigarria jokatu ahal izango du igandean. Hain zuzen ere, Realak aurkeztutako helegitea ontzat hartu eta Tarragonan bizkaitarrak ikusitako txartel horia baliorik gabe utzi zuen atzo Lehiaketa Batzordeak.\nAlbiste ona txuri-urdinentzat, Garitano oso garrantzitsua baita bai berdegunean bai eta aldagelan ere. Gainera, gutxik espero zuten Realaren aldeko erabakirik, batzorde horrek ez baitu irizpide finkorik. Atzoko erabakia adibide.\nTxartela baliorik gabe utzi dutela jakitera eman baino ordu batzuk lehenago, erdilari bizkaitarrak prentsaren aurrean hitz egin zuen goizeko entrenamendu saioaren ostean. Celta ez dela talde makala aipatu eta galiziarrekin tentuz ibili beharko dutela aurreratu zuen. «Talde oso ona dute eta mundu guztiak hilda daudela dio. Kontua da gu hilda ginela esan zutenean, hobeto hasi ginela jolasten», ekarri zuen gogora.\nIgandeko partida hasten denerako, beste emaitza batzuk jakingo dituztela galdetuta, hoberena «horretaz ez pentsatzea» dela esan zuen. «Azken finean, gure partida berdin-berdin irabazi behar dugu. Finaletik finalera ari gara, eta hiru edo lau jardunaldi barru zer gertatuko den oso urruti geratzen da», nabarmendu zuen Bizkaiko erdilariak.\nAlde horretatik, joan den asteburuko norgehiagoketen emaitzak ez zirela Realaren aldekoak izan komentatu zitzaion. «Levantek irabazi ez balu batez ere, oso gertu egongo ginateke beraiengandik. Baina horretaz ezin dugu pentsatu, gurean zentratu behar garelako. Partidak irabazten joanez gero, ziur baten bat eroriko dela», azaldu zuen Garitanok.\n«Oso zaila dagoela» aitortu ondoren, jaitsiera ekiditeko helburua beren esku dagoela azaldu zuen. «Ezin gara hasi zenbakiak egiten. Zaila dago, baina gure esku dago», esan zuen jokalariak.\n«Zailagoa zen aurreko astean»\nEskubiko iskiotibialen gainkarga baten ondorioz, Juanito ez zen Zubietako berdegunera atera entrenatzera. Dena den, goizeko saioaren osteko agerraldian, atzelariak garrantzia kendu zion oinazeei eta atzo partida izanez gero, jokatzeko prest egongo zela esan zuen. Beraz, igandean jokatzeko moduan egongo dela iragarri zuen.\nTaldearen egoerari dagokioenez, andaluziarrak adierazi zuen zaila dela, «baina zailago zen aurreko astean, eta horren aurrekoan are gehiago». Pausoz pauso doazela esan zuen, eta «nahiz eta beste egoera batean ez genukeen nahiko, orain dugun sailkapeneko egoera hilabete batzuk lehenago oso zaila zirudien, eta guk gure etxerako lanak egiten baditugu, seguru nago hortik irteteko aukera izango dugula».\nBi atseden egun ondoren, goizez eta arratsaldez lan egin zuen Realak. Gaur, ordea, saio bakarra izango du. 10.30ean hasiko da, hain zuzen ere. Lesionatuei dagokienez, Skoubo eta Gerardo zelaian aritu ziren goizean errekuperazio lanetan, Jesuli bezala, azken hori gimnasioan izan bazen ere.\nArratsaldean, Realeko mutilek Sanseko ia jokalari guztiekin aritu ziren entrenatzen. Savio entrenamendutik lehenago joan zen «badaezpada» ere, klubeko medikuen esanetan. Bien bitartean, beste min hartutakoek sendatze prozesuarekin jarraitu zuten eta Juanitok, goizean bezala, atsedena hartu zuen.\nChavales de Villabona, Getaria y Andoain se dan cita en Zubieta\nComo cada miércoles de semana de partido en Anoeta, más de un centenar de niños se dieron cita en las instalaciones de Zubieta en una nueva jornada del proyecto Amets Bat.\nEn esta ocasión, participaron alumnos de quinto de primaria provenientes de los colegios Doctor Fleming de Villabona, Iturzaeta de Getaria, y La Salle de Andoain, quienes disfrutaron de unas horas repletas de actividades. A.S.


Elizako jaiotza - - Maxixatzen.eus\nJavier Beristain 2017-12-13 17:10\nUrte osoa pasa eta gero, berriz ere iritsi dira Gabonak gure herrira. Piztu dituzte kaleetako argi distiratsuak, dendariak saiatu dira bere dendetako erakusleihoak ahalik eta ondoen apaintzen eta herriko etxe askotan ipiniko zuten zuhaitza edo jaiotza, egun hauetan giro berezi bat sortu nahian. Jaiotza ipintzeko usadioa asko murriztu da azken urteotan eta zuhaitzaren aukerak hartu du indarra, hala ere, jaiotzak ipintzeko ohitura oraindik ere mantentzen da zenbait herritako plaza edo elizatan.\nAurreko urtean herritar talde bat osatu eta jaiotza berezi bat prestatu genuen herriko elizan, hain zuzen, bost urtetan Etxe Beltzen muntatu zen jaiotza bera, 2004. urtera arte eta hainbat arazo tarteko hamabi urtean desmuntatu eta Santa Klarako komentuan gordeta zegoena.\nLan handia hartu genuen, zati asko galduta eta beste batzuk puskatuta aurkitu genituen eta. Azkeneko aldiz prestatu zela kontuan hartuta, hau da 2.004. urtean,ez zen erraza izan gogoratzea nola muntatu behar genuen ere. Zati berriak ere egin genituen eta ilusioz beteta ekin genion lanari. Lehenengo lan egunak Udalak eta Santa Klarako mojak utzitako lokaletan pasa genituen, geroago, eliza barruan amaitzeko lanak. Herriko hainbait enpresaren laguntza jaso genuen eta Udalak diru laguntza emateaz gain, Udal Brigadako langileak ere aritu ziren gurekin. Ordu asko pasa lanean, zalantza asko argitu, arazo ugari gainditu eta gero, Gabon bezperan eman genion ofizialki hasiera gure jaiotzari.\nInagurazio egunean hedabide ugari hurbildu zen honen berri emateko: Maxixatzen, Hitza, Noticias de Gipuzkoa, El Diario Vasco… Udaleko ordezkariak ere han izan ziren. Santa Klara eta Santa Krutzeko mojak ere gonbidatutazeudeneta herritar batzuk ere agertu ziren.\nJaiotzak izugarrizko arrakasta izan zuen, 7.000 lagunetik gora izan ziren bertaratu zirenak eta oso kritika onak jaso zituen eta herritar bat baino gehiagoren aurpegian nabardu genuen emozioak sortutako malkotxoren bat. Inguruko herrietatik etorritakoak ere izan ziren. Denen ahoetatik hitz goxoak besterik ez genituen entzun.\nErrege eguna pasa eta laster, hasi ginen jaiotza desmuntatzen, paketeak egin zati bakoitzarekin eta hauek denak zenbatu eta ahal zen txukunena, berriz ere Udaleko langileen laguntzarekin, Santa Klarako komentura eraman genuen, han egon zedin, datorren urtera arte.\nEta aurtengo Gabonak gerturatzen ari direnean ikusi dut, nire harridurarako, beste jaiotza bat muntatzen hasiak direla eliz parrokian. Lan horretan ez dira ari gure taldekoak. Nola ariko dira ba ez dakigu eta ezertxo ere honi buruz! Lehengo urtekoa alde batera utzi eta jaiotza berri bat? Zergatik ez lehengoa?. Ez al zen ba azkoitiarren gustukoa? Aurreko urteko jaiotza egiten gastatutako dirua pikutara? Non gelditzen dira lehengo urteko lan orduak? Eta lan horretan ipini genuen ilusioa?\nAurreko urteko jaiotza herritar talde batek egin zuen, beste herritar batzuen laguntzarekin eta herritarrentzat. Nire ustez elizako arduradunek azalpen bat eman behar liokete herriari hartu duten erabakiaren arrazoiak argitzeko, hau da, zergatik aurten jaiotza berri batmuntatzen ari diren lehengo urtekoa hor egonda. Nik behintzat gustura jasoko nuke.\nOndo pasau Gabonak.


ANKH TV PRIBATUTASUN POLITIKA - ANKH TV\nZure pribatutasuna garrantzitsua da guretzat. Da ANKH TVgure pribatutasuna errespetatzeko politika gure webgunean zehar jaso dezakegun informazioari buruz, https://ankh.tv, eta jabe eta funtzionatzen dugun beste gune batzuk.\nInformazio pertsonala eskatzen dugu benetan behar dugunean zerbitzu bat emateko. Bidezko eta bidezkoaren bidez biltzen dugu, zure ezagutza eta baimenarekin. Zergatik biltzen dugun eta nola erabiliko den ere jakinarazten dizuegu.\nGure webguneak gurekin funtzionatzen ez duten kanpoko guneetara esteka daiteke. Kontutan izan gune horien edukien eta praktiken gaineko kontrolik ez dugula eta ezin dugula erantzukizunik edo erantzukizunik hartu dagozkien pribatutasun politikei buruz.\nGure webgunearen erabilera pribatutasunari eta informazio pertsonalari buruzko gure praktiken onarpen gisa hartuko da. Erabiltzaileen datuak eta informazio pertsonala nola kudeatzen dugun galdetzen baduzu, jar zaitez gurekin harremanetan.\n8ko otsailaren 2020tik aurrera indarrean dago politika hau.\nSabaton - Live at Resurrection Fest Sabaton suediar astuna da ...\nFloor Jansen, 21eko otsailaren 1981a, Holandako abeslaria da, ...


Gobierno Vasco Irekia :: Emakunderen aurtengo Gunean, EJIEk enpresa publikoen arteko berdintasuna bultzatuko du\nEmakunderen aurtengo Gunean, EJIEk enpresa… http://www.irekia.euskadi.net/eu/news/10307 berria\nEJIEk, Eusko Jaurlaritzaren Informatika Elkarteak, bihar, Eusko Jaurlaritzako elkarte publikoen arteko lan-jardunaldi bat egingo du, gogoetak, esperientziak eta baliabideak trukatzeko eta lankidetza-sareak josteko, berdintasun-ekintzak eta -planak martxan jartzera begira. Topaketa hori Berdintasunerako 2012ko Gunearen barruan egingo da. Emakundek antolatu du, maiatzaren 7tik 27ra, berdintasunaren aldeko ekintzak sustatzeko eta berdintzeko.\nLehen-lehenik, Elena Pérez Herri Administrazioko sailburuordeak eta María Silvestre Emakundeko zuzendariak berba egingo digute, eta, gero, denon artean ikusiko dugu ea, berdintasun-planak martxan jartzeko orduan, zer-nolako aurrerapenak, praktika onak eta esperientziak izan diren. Non zer hobetu behar den proposatu, erronkak zein diren azaldu, enpresa publikoei buruzko araudiari begiratu bat eman, datu kuantitatiboak eta kualitatiboak azaldu eta eskura zein baliabide dugun erakutsi; hori dena egingo dugu topaketa horietan.\nEjie Emakunde Emakunde Foroa berdintasuna enpresa publikoak Berri honen iruzkinen RSSa\nEJIE fomentara la igualdad en las empresas publicas en el noveno Foro de Emakunde http://t.co/onHLjUr7” @IratxeJimenez duela urte bat gutxi gora behera


Lekua: Aia. Orortegi gaztandegia\nZabalik dago datozen bi igandeetan antolatu diren 3 esperientzia gastronomikoetarako izen-ematea.\nEsperientzia gastronomiko guztiak erdi-prezioan eskainiko dira; eta 12 urtez azpikoek doan izango dute bisitez gozatzeko aukera. Gehienez, 15 pertsonentzako lekua dago ekimen bakoitzeko eta aldez aurretik izena eman da eskualdeko turismo-bulegoetan. Aurten, gainera, ITSAS ZAPOREAK ekimenaren harira, esperientzia guztiak eskualdeko itsas ondarearen gaineko kontakizunekin aberastuko dira.\nHauek dira datozen bi asteburuetarako esperientzia gastronomikoak:


Halta Definizione, artelanak detaile ikaragarrian Sustatu.eus - Teknologia albisteak\n2021-11-26 : 09:19\nHalta Defionizione Italiako webgune bat da hainbat artelanen definizio ikaragarriko argazkiak biltzen dituena. Italiako artearen historia maisulan ezagunak direnak daude bertan, baina baita beste herrialde batzuetakoak (Van Gogh eta inpresionistak, adibidez).\nZoom tresna erraz batekin sar gaitezke artelanen detailera:\n14. mendeko Annunciazione bat. Adi nola hitzak transmititzen dituen goiangeruak eta Andre Mariaren eszeptizismo zoragarria.\nSan Mateoren bokazioa, Caravaggiorena, sekula margotu den Jesukristo guapoenarekin.\nIrudiak ur-markaren daude markatuak, azken batean irudi-banku komertzial bat baita hau. Baina margoak berak copyright gabekoak dira, noski, kalitatezko erreprodukzio hauek dira lizentziatzen dituztenak. Caravaggioren San Mateo hori, adibidez, Erromako eliza ireki batean dago ikusgai. argazkiak egitea libre da bisitarientzat (flashik gabe).\nErrromako beste eliza batean, halaber, artikulu honen ilustrazio nagusirako aukeratu duguna, San Inazio Loiolakoaren aintza edo gloria, Erromako San Inazio elizako sabaiko fresko harrigarria, barrokoaren maisulan bat.


Errezelekin neurriz kanpoko leihoak disimulatzea | Consumer\nErrezelekin neurriz kanpoko leihoak disimulatzea\nEgin beharreko urratsak barren dimentsioekin, errailekin eta oihalak egitea dira.\nOihal egokiak aukeratzea eta gortinak modu batera edo bestera jartzea lagungarria izan daiteke etxe bateko zenbait egiturazko xedapen disimulatzeko, maizterraren gustuarekin bat ez datozenak.\nAlde horretatik, hauek dira leihoei dagokienez izaten diren gorabeherak:\n-Leiho bat zabalegia izatea paretaren dimentsioekiko. Kasu horietan, barra erabili beharrean erreiak erabiltzea komeni da, barrako irtenguneek leihoaren zabalera are gehiago pitz baitezakete. Gortinako oihala marra bertikalak izatea eta jantzigintzan taulak erabiltzea komeni da.\n-Leihoa neurriz kanpo estua izatea. Egoera horretan, behar baino barra luzeagoak erabil daitezke. Edo errailetara jotzen badu, errailek alde bakoitzeko zentimetro bat gehiago izatea. Gortinek hegaldia erraztuko duen jantzigintza izatea komeni da, leihoaren estua disimulatzeko.\n-Horma berean bi leiho elkartuta egotea. Bi leihoak estaltzen dituen barra luzea instalatzea da metodorik egokiena. Gortinei dagokienez, hiru pieza egitea komeni da, eta erdikoa alboetakoak baino zabalagoa da.\ndekorazio gortina Leihoa


naiz: agenda - Euskal Errepublikari buruzko solasaldia\nEuskal Errepublikari buruzko solasaldia\nUztailaren 12an, Euskal Errepublikari buruzko solasaldia izango da Donostiako Easo plazan, 18:30ean. Donostiako Sortutik Euskal Errepublikaren aldeko kanpainaren harira antolatutako saioa da.\nBertan honako hizlari hauek hartuko dute parte: Unai Apaolaza, Filosofian lizenziatua eta irakaslea; Jone Etxeberria, Sortuko herrigintzako Gipuzkoako arduraduna; eta Beñat Irasuegi, Talaios, Olatukoop eta Koop fabrikako kidea. Naroa Iturri moderatzaile lanetan arituko da. Hizlariak euskal errepublikaren beharraz eta horretarako estrategiaz arituko dira.


Bat-bateko bertsoaren bat-bateko epaia (I) - bizkaie.biz\nBertsotan IV. urtea // 136. zenbakia\nBat-bateko bertsoaren bat-bateko epaia (I)\nBenetako inflezino puntua 89an emon zan. Bertsolarien Elkarteak (geroago Bertsozale Elkartea) bilera bi antolatu ebazan, epaitzeko erispideak eztabaidatu eta adosteko. Inoz epaile izandakoak eta bestelako bertsozale adituak batu ziran, belaunaldi zaharra eta barria bat eginda. Bertsoak modu juxtuagoan epaitzeko orientabide nagusiak adostu ebezan. Orduan idatzi ziran lehenengoz Bat-bateko Bertsoak Epaitzeko Erispideak. Aurrerapauso nabarmena izan zan, bertsoak modu juxtuagoan epaitzeko ahaleginean. Urte bereko Txapelketa Nagusian aplikau ziran erispideok. Bertan orientabide nagusiak emoten ziran, eta alderdi teknikoari jagokozan erispideak gero. Orientabide nagusiak bi ziran. Batetik, epaileak bertsozaleak bere kontura egiten dauena egin behar dauela: bertsoa entzun, dastatu, eta beregan sortu dauen inpresino hori kuantifikau, alperreko teknikakeriatan sartu barik. Bestetik, zelako holako neurri bat proposatzen zan puntuazinorako: bertso bakotxari 1etik 10erako puntuazinoa emotea, baleko bertsoa oinarri hartuta. Baleko bertsoa aparteko meriturik eta akatsik bako bertsoa da, 5/6 puntukoa, eta hortik gorakoak eta beherakoak arrazoitu egin beharrekoak ziran. Gaur egungo erispideetan orientabide nagusi honeek bere horretan jarraitzen dabe. Erispide konkretuei jagokenez, 89ko erispideak lau ataletan banatu ziren: gaiari lotutakoak, hizkerearen ingurukoak, metrika, eta bestelakoak. Gaia zabaltzea, ofizioetan alkarren arrazoiei jarraitzea, erregistroak, figura literarioak eta doinu egokiak erabiltea.... meritutzat hartzen ziran. Ostera, topikoen larregizko erabilerea, hankaluzeak, betegarriak, denpora luzeegia hartzea, potoa... zigortu egingo ziran.\nErispideak zehaztuta, transparentzia gehiago ei eukan epailetza lanak. Egia da aurrerapauso handia dana, baina 89ko Txapelketan bertan ikusi zan oro ez dana urre, are gitxiago subjektibotasunak pisu nahikoa hartzen dauen jardunean. Epaitzeko erispideak ibilbide bat egin dabe ordutik hona, baina 2005eko Txapelketa Nagusian epaimahaiak esku artean erabilten dauzen erespideak ordukoen alabak dira. Orientabide nagusiak berak dira, eta osoketa lanak baino ez dira egin, erispideak aberastuz. Osoketa horretan ezinbestekoa izan da Gaur egungo bertsolarien baliabide poetiko-erretorikoak doktore tesia (Joxerra Garzia. EHU, 2000). Hurrengo batean egingo dogu berba aurtengo Txapelketan epaitzeko erispideek izan daben eraginaz.\nNon dago txapelketa baten eta beste edozein bertso-plazaren arteko alderik handiena? Dudarik barik, txapelketatan bertsoak modu ofizialean epaitzen dirala. Horrek baldintzatzen dauz ganerako desbardintasun danak: bertsolariaren jarrerea eta prestakuntzea, gaien izaerea, entzulearen beraren jarrerea... Puntuak jokoan diranean bertsoaren jolasa lehia bihurtzen da, eta epaimahaiaren sententziak entzuleriaren arreta erabatekoa izango dau. Hori bai, sekula ez dau danon gustukoa emongo.\nBertsoak epaitzea ez da lan erraza. Papereko bertsoak arretaz leidu eta eretxia emon edo puntuetea, tira, baina bertsolariak bat-batean bota dauen alea entzun eta hurrengo hamar segunduetan zenbakia emon beharra, esango deustazue. Edozein ez da horretarako kapaza, eta kapaza danak ez dau edozelan egiten. Txapelketen historian modu desbardinean bete izan da funtzino hau, eta bertsolarien ezaugarriak, bertsozaleen espektroa edo gaien izaerea aldatu dan moduan, epaitze lanak be aldaketak ezagutu dauz hasikeretatik hona. XIX. mendearen hasikeran Fernando Amezketarra bertso desafio batean epaile izan zanetik euria egin dau, trumoia be sarri. Historian zehar, epaileak beti izan dauz ezaugarri antzekoak: euskerea eta euskal kulturea ondo ezagutzen eben bertsozale eskolatuak izan dira. Garai batean ezaugarri horreek emondako bermeagaz epaitzen eben, bestelako entrenamentu barik. Gauzak aldatu egin ziran laurogeiko hamarkadearen amaieran. Ordura arte Euskaltzaindiak antolatutako txapelketen ohiturakaz apurtu, eta Bertsolarien Elkartea sortu zan 1986an, urte bereko Txapelketa Nagusia antolatzeko helburuagaz. Epailetzaren gaia eztabaidearen erdian egoan. Ordura arteko susmo txarrak gainditu guran, finaleko epaia bertsoaldiz bertsoaldi entzuleei bistaratzea erabagi zan. Esperientzia ha ez da barriro errepikatu.\nEpaileak (Bertsozale Elkartea)


Euskaltel, ingurune global batean lehiatzeko gakoak aztertzen - Euskaltel Blog\nUber edo Cabify erabiliz mugitzen gara, eta, hotela aukeratzean, Booking-eko iritziak irakurtzen ditugu. Ia konturatu ere egin gabe, negozio-eredu berriak gure egunerokoan sartuak ditugu.\nJoera berriak agertzearekin batera, kontsumitzaileen ohiturak aldatzen ari dira. Gaur egungo eta etorkizun hurbileko merkatuaren ezaugarriak globalizazioa, teknologia berrien garapena eta prozesu eta zerbitzuen digitalizazio gero eta handiagoa dira.\nIngurune aldakor horretan, joera berriak agertzeak kontsumitzaileen ohiturak aldatzen ditu. OTT zerbitzuak aldaketa eraldatzaileak bultzatzen ari dira sektore askotan. Euskaltelekook dihardugun sektorean, telekomunikazioenean, eraldaketaren ezaugarri nagusia hainbat zerbitzu bateratzea da.\nAdimen Artifiziala eta 5Ga dira, nabarmen, merkatu horretako teknologiarik erabakigarrienak. Hementxe ditugu, eskueran, eta aukera emango digute orain arte ezagutu dugunetik harago joateko.\nOso lehia handiko inguruneetan lehiatzeko trebetasuna bere DNAn du Euskaltel Taldeak\nEuskaltel Taldean –Euskaltel, R eta Telecablek osatua–, jada ekin diogu eraldaketa-bideari, eta gure ibilbide-orria dugu, zeinaren xedea baita balioa sortzea erronka eta aukera garrantzitsuei aurre egiten dien sektore batean. Hasteko, egungo negozioa sendotu nahi dugu, eta estatu mailan zabaltzeko aukera aprobetxatu. Une honetan, merkatuaren % 15 hartzen dugu, eta gure xedea da gainerako % 85 horretara iristea, kalitate/prezio eskaintzarik onenarekin, hazkunde errentagarri baten pean hedatuz.\nIkusten ari gara gure lanaren lehen emaitzak, hala nola ETEen eredu komertziala sinplifikatu eta bateratzea edo zibersegurtasunaren edo hodeiaren arloko soluzio eta zerbitzuak garatzea. Hain zuzen, hodeiak bereziki desberdin egiten gaitu: operadore nazional bakarra gara gure bezeroen kokalekuetatik hurbil datacenterrak dituena.\nGaur egun, Euskaltel Taldea liderra da Espainiako iparraldean, gure 3 markekin: Galizian R, Asturiasen Telecable eta Euskadin Euskaltel. Lurralde horietako errotzea ez da bakarrik identitate-kontu bat, baizik eta balio bat da berez, Madrildik deslokalizatutako operadore global bakarra baikara. Hori bereizgarri bat da, harrotzen gaituena eta, gainera, baldintzarik onenetan lehiatzeko gaitasuna ematen diguna, edozein tokitara goazela ere inguru oso lehiakorrean jardunak garelako jada.\nHogei urte baino gehiago daramagu gure bezeroei laguntzen teknologia baliatzeko beren negozioaren motor gisa, eta harro gaude egunero lagundu dugulako eta laguntzen dugulako teknologia-aholkulari gisa eta teknologiaren zabalkundean.\nGure zerbitzuak erabiltzen dituztenean bezeroek duten esperientzia hobetu nahi dugu. Badirudi neurri batean behintzat lortu dugula; izan ere, estatistikek erakusten dute Euskaltel Taldea dela enpresek ondoen baloratzen dutena zerbitzu teknikoan eta bezeroaren arretan.\nEuskaltel, merkatu globalei buruzko jardunaldi teknologiko batean\nEuskaltelek, abenduaren 4an, Donostian egin zen “Ingurune global batean lehiatzeko gakoak” gosari teknologikoan parte hartu zuen. ADEGIk eta Kutxabankek antolatutako jardunaldi horretan, José Miguel García Euskaltel Taldeko kontseilari delegatuak azaldu zuen enpresek zer erronka dituzten ingurune oso lehiakor batean, teknologia berriak direla ardatz. Lehiatu ahal izateko, enpresek malguak izan behar dute, eredu operatibo eraginkorra izan, teknologia berritzailea, eta, jakina, antolaketarako talentua; horretarako, Euskaltelen, “goi-mailako pertsona-talde bat dugu, gure enpresetatik oso gertu dagoena”.\nMehatxua ala aukera? Euskaltel Taldean bigarrenaren alde egiten dugu, jakina. Eraldaketa digitalaren azken helburua ustezko mehatxuak aukera erraldoi bihurtzea da.\nEta hori errealitate bat da, eta lan egiten dugun kasu arrakastatsu batzuetan islatzen da; hor ditugu, adibidez, Norbolsa, bere azpiegitura informatikoen azpikontratazioarekin; edo Jealsa, negozioen jarraitutasunari dagokionez (DRaaS), taldeko datacenterren arteko hodeiko irtenbide batekin.\nZuekin kontatzen dugu, zuen enpresaren tamaina edo sektorea edozein dela ere, aldaketa erabakigarri horretan lagundu diezaguzuen, eta laguntza eskaintzen dizuegu zuen digitalizazio-prozesuetarako eta negozioetan ahalmen guztia garatzeko.\nDenok gara aliatuak aurrean dugun aukeraz betetako aro berri honetan. Eraldaketa hasi da. Geldirik egotea –eta, batez ere, bakarrik– ez da aukera bat.\nJarri harremanetan gure taldearekin, eta elkarrekin lan egingo dugu zure enpresarentzako irtenbiderik egokiena bilatzeko.


Erreka eta Danobatgroup-ek bularreko minbiziaren prebentzioaz sentsibilizatzeko ekintzak gauzatu dituzte — TUlankide MONDRAGON\nBularreko minbiziaren %20 araketa fisikoaren bitartez igartzen da, sarritan mamografiaren aurretik. Hala ere, %48ak aitortzen du ez duela horretarako ohiturarik. Honen aurrean, Gipuzkoako Minbiziaren Aurkako elkarteak beharra ikusi du lantegietan sentsibilizazio eeta konzientziazio ekintzak egiteko.\nHorren adibide dira azken aste honetan Danobat, Soraluce eta Errekako lantegi ezberdinetan egin diren ekintzak, bat eginez datorren urriaren 19an ospatuko den Bularreko Minbiziaren kontra Egunarekin.\nEkintza hauetan emakume zein gizonezkoek hartu dute parte eta aurkezpena egiten Mirian Marquez psikologoa eta Alaitz Carnicero, bolondres testimoniala, izan dira. Biek bat egin dute mezuan: funtsezkoa da prebentzioa, elikadura zainduz eta ditugun ohitura txarrak saihestuz, erretzea edota edatea, esate baterako.\nModu berean, Alaitzek bere esperientzia azaldu du eta familia zein lagunek momentu askotan duten garrantziaz mintzatu da, izan ere beraien laguntza ezinbestekoa da une kritiko askotan.\nAzken finean, "ekintza hauek azaleratu nahi dute minbiziak guztioi eragiten digula, lehen pertsonan edo hurbileko norbaitek izan duelako. Beraz, guztion indarrak batu behar ditugu ohitura osansungarrietan hezitzeko eta gaixorik dauden pertsonak laguntzeko" aipatu dute Gipuzkoako Minbiziaren Aurkako elkartetik.\nGSRk positiborik gabe eusten dio osasun krisiari\nKoronabirusak eragindako osasun-larrialdia\n“Digitalizazioa ez da aukera bat”\nDanobatek Hembrug Machine Tools holandarra erosi du\nXabier Alberdi, Erreka Txinako zuzendaria: "Txina oraindik ez da bere ohiko erritmora etorri"\nERREKAk sarbide zein automatismoetan garatutako berrikuntzak aurkeztu ditu Madrilen\n"Gobernuaren neurriak betetzen oso finak dira txinatarrak"


Urkullu lehendakariaren adierazpenak Kataluniaz 2017ko urriaren 13an | Berriak Politika | EiTB\nUrkullu lehendakariaren adierazpenak Kataluniaz 2017ko urriaren 13an\nLehendakariaren iritziz, horrela hartu eta landu beharko lirateke gizarte katalanak dituen "asmo legitimoak".\nIñigo Urkullu, ostiral honetako ekitaldian. Argazkia: EFE.\n'Rajoyk eta PSOEk 155.a nahi dute, hitz egitea baino gehiago'\nKataluniari "demokrazia eta legea" erabiliz erantzuteko deia egin du Iñigo Urkullu lehendakariak ostiral honetan, Sopuertan (Bizkaia); Urkulluren iritziz, gizarte katalanak dituen "asmo legitimoek" hastapen demokratikoa eta legaltasun-hastapena uztartzen dituen erantzun bat behar jaso beharko lukete.\nOlabarrieta burdindegian egindako bisitan (Bingen Zupiria Kultura eta Hizkuntza Politika sailburuarekin izan dabertan), lehendakariak nabarmendu du Katalunian "sustraitze handia" eta "gizarte baten asmo legitimoak" daudela.\n"Asmo horien sustraitze horrek erantzun jakin bat eskatzen du, alegia, demokrazia-hastapena eta legaltasun-hastapena uztartzen dituen erantzun bat. Eta, berretsi izan dudanez, legeak, errealismoak, zilegitasunak eta demokraziak bat egin behar dute elkarbizitzari laguntza eman diezaiokeen puntu batean", adierazi du.\nGainera, lehendakariak nabarmendu du berak ez diola zertan esan Carles Puigdemont Kataluniako Generalitatearen presidenteari zer egin behar duen independentzia-aldarrikapenaren gainean.\nNabarmendu duenez, Euskadin "eredua dago, ikusteko nola garatu ahal diren are gehiago Konstituzioaren lehen xedapen gehigarria eta Estatutuaren xedapen gehigarri bakarra"; hain zuzen, Konstituzioaren lehen xedapen gehigarriak dio foru-lurraldeen eskubide historikoak babestu eta errespetatzen direla, eta zehazten du foru-erregimen horren eguneratze orokorra Konstituzioaren eta Autonomia Estatutuaren testuinguruan egingo dela, hala egin behar izatekotan.\n"Eta hor dago gakoa: legaltasun-hastapena eta demokrazia-hastapena uztartzeko ahaleginean, asmo legitimoen sustraitze soziala handia duten gizarte modernoetan", adierazi du.\nPuigdemontek Rajoyk egin dion errekerimenduari erantzun anbiguoa emateko aukeraz galdetu diotenean, Urkulluk nabarmendu du ez dela usteetan sartuko: "Generalitatearen presidenteari eta Kataluniako erakundeei dagokie erabakitzea zer egingo duten".\nKonstituzioaren erreformaz: "Gure etxeari buruz hitz egin dezagun gehiago"\nUrkulluk, halaber, Konstituzioaren erreformaz hitz egin du; haren esanetan, hasiko beharko litzateke, Legebiltzarrean sortutako Autogobernu Lantaldearen bidez, "gure etxeaz gehiago" hitz egiten.\nAdierazi duenez, "akordioren bat adosten saiatu behar gara, itunen bat; izan ere, egin ahal izango dugunaren indarra, Estatuari ere begira, hemen, Euskadin adosten dugunaren araberakoa izango da. Ezin izango dugu Estatuarekin adostu ezer, ez badugu hemen adostu aldez aurretik".\nKonstituzioaren erreforma Euskadirentzako ona izango litzatekeen galdetu diotenean, lehendakariak berretsi du egungo testuaren lehen xedapen gehigarria "askoz ere gehiago sakontzeko moduko baliabidea" dela, "XXI. mende honetan ere baditu ahalmenak".\nJaurlaritzak Arrisku Kapital erakunde berria sortuko du 125 milioiko ekarpenarekin\nEusko Jaurlaritza CAFen akziodun bihurtu da, konpainiaren % 1,24 eskuratuta


Amosis II.a - Wikipedia, entziklopedia askea.\nAmosis II.a edo Ahmose II.a (K.a. 570-K.a. 526, Egiptoko XXVI. dinastiako bostarren faraoia izan zen.\nK.a. 526 ( urte)\nHerodoto greziar historialariaren arabera, Amosis ez zen jatorri noblekoa. Egiptoar soldaduen matxinada batek boterera eraman zuen. Tropa hauek, Zireneko espedizio zorigaiztoko batetik itzuliz, Apries faraoiak traizionatu zituela susmatu zuten, honek, mertzenarioen laguntzarekin gobernatzen zuelarik, eta soldadu herrikideek, erabat solidarizatu zituzten.\nAmosisek, matxinada baretu eta buruzagi izendatua izatea lortu zuen, matxinatuek subirano izendatua izan zelarik. Apries, orduan bere mertzenarioez bakarrik fida zitekeena, Menfisen gertatu zen gatazkan garaitua eta harrapatua izan zen. Usurpatzaileak gatibu ospetsua bihozberatasun handiz tratatu zuen, baina, azkenean, bere aldekoek konbentzitu, eta faraoia jendeari eman eta hauek itota hil zuten.\nAmosis, bere agintaldiaren hasieran, jatorri noblekoa ez izateagatik kritikatua izan zen arren, greziar munduaren adiskidetasuna landu eta Egiptorekin aliatzeko zentzu ona izan zuen, sekula gertatu ez zen bezala.\nHerodotok, bere administrazio zuhurraren pean, Egipto oparotasun maila handi batera iritsi zela kontatzen du, Behe Egiptoko tenpluak, nagusiki, nao (kapera monolitiko) bikainekin eta oraindik irauten duten beste monumentu batzuekin apaindu zituelarik.\nAmosisek, greziarrei, Nilo ibaiaren beso kanopikoan zegoen Naukratis merkatal-kolonia eman zien, eta, Delfosko tenplua erre zuenean, berak, 1.000 talentu eman zizkien berreraikitzeko. Ladize izeneko printzesa greziar batekin ere ezkondu zen, Battus Zireneko erregearen alaba zena, eta Samosko Polikrates eta Lidiako Kresoarekin aliantzak egin zituen.\nBere erresuma, ziuraski, lehen urjauziraino baino ez zen iritsi, baina Zipre menderatu zuen, eta eragin handia izan zuen Zirenen. Bere erregealdi luzearen hasieran, k.a. 568an eta Apries hil aurretik, dirudienez, Nabukodonosor II.ak eraso egin zuen. Ziro II.ak, Egipto bakean utzi zuen, baina Amosisen azken urteak, Kanbises II.aren inbasio mehatxuek eta Samosko Polikratesekin aliantzak hausteak asaldatu zituzten. Hondamendia, Psametiko III.a bere semearen gain erori zen, soilik sei hilabeteko agintaldi baten ondoren, Kanbises II.ak bere erresuma kendu baitzion.\nApries Egiptoko faraoia\nAzken aldaketa 9 ekaina 2021(e)an, 15:36(e)tan\nOrriaren azken aldaketa: 9 ekaina 2021, 15:36.


Viviers-sur-Artaut - Wikipedia, entziklopedia askea.\nKantonamendu canton of Essoyes\n48° 05′ 44″ N, 4° 29′ 49″ E / 48.0956°N,4.4969°E / 48.0956; 4.4969Koordenatuak: 48° 05′ 44″ N, 4° 29′ 49″ E / 48.0956°N,4.4969°E / 48.0956; 4.4969\nBertignolles, Chacenay, Chervey, Landreville, Loches-sur-Ource eta Ville-sur-Arce\n62 (%49.2) 66 (%52.4)\nViviers-sur-Artaut Frantziako udalerria da Aube departamenduan dagoena, Ekialde Handia eskualdean. 2013an 122 biztanle zituen.\n2007an Viviers-sur-Artaut udalerrian erroldatutako biztanleak 116 ziren. Familiak 48 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 88 etxebizitza zeuden, 51 familiaren etxebizitza nagusia ziren, 30 bigarren erresidentzia ziren eta 7 hutsik zeuden. Etxebizitza guzti hauek 87etxeak ziren. 51 etxebizitza nagusietatik 44 bere jabearen bizilekua ziren, 3 alokairuan okupaturik zeuden eta 4 doan lagata zeuden; 1ek bi gela zituen, 4 etxek hiru zituzten, 15 etxek lau zituzten eta 31 etxek bost zituzten. 34 etxek euren parking plaza propioa zuten azpian. 19 etxetan ibilgailu bat zegoen eta 25 etxetan bat baino gehiago zituzten.\nViviers-sur-Artaut udalerriko biztanleria-piramidea 2009an .\n2007an lan egiteko adina zuten pertsonak 87 ziren, horien artean 68 aktiboak ziren eta 19 inaktiboak ziren. 68 pertsona aktiboetatik 64 lanean zeuden (43 gizon eta 21 emakume) eta 4 langabezian zeuden (1 gizon eta 3 emakume). 19 pertsona inaktiboetatik 5 erretiraturik zeuden, 4 ikasten zeuden eta 10 "bestelako inaktibo" gisa sailkaturik zeuden.\n2009an Viviers-sur-Artaut udalerrian 52 unitate fiskal zeuden, 115 pertsonek osaturik. Pertsona bakoitzeko diru-sarrera fiskalaren mediana urteko 20.532 euro zen.\n2007an zeuden 4 komertzioetatik, 1 janari enpresa zen, 1 eraikuntza enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Viviers-sur-Artaut udalerrian 19 nekazaritza-ustiategi zeuden, 198 hektarea erabiltzen.\nBNF: 152465314 (data)


Esperientziaz beteriko autobusak\n40 urte baino gehiago daramatza Cuadra Bus talde arabarrak linea erregularretan zein pribatuetan autobus zerbitzuak ematen\nJoanes Marquet Lopetegi 2022ko maiatzaren 23a 05:30\nEskola arteko eta langileak lanera eramateko zerbitzuekin hasi zen Amurrioko enpresa | Argazkia: Cuadra Bus\n1960ko hamarkadan Jose Luis Cuadrak bere jaioterriko baserria utzi, eta Amurrioko udaletxeak eskainitako taxi plaza bat eskuratu zuen. Taxiarekin gustura eta bere ekintzaile izaerari so eginez, beste urrats bat eman nahi izan zuen, eta 1968an autobus bat erosi zuen. Modu honetan hasi zen “bidea egiten”. Egun, hasierako autobus bakar hori, ibilgailu flota zabala eta hainbat nabe dituen Cuadra Bus enpresa taldea bilakatu da.\nIdoia Cuadra Jose Luisen alaba da enpresako zuzendari nagusia. Cuadrak hainbat mugarri aipatzen ditu ia mende erdiko ibilbide honetan proiektuak izan duen hazkundea azaltzeko, hala nola Aiaraldearen garapen ekonomikoak zein industrialak, eta Eusko-Aragoiar autobidearen sorrerak sektoreari emandako bultzada. “Bilbotik Altube ingurura lanera zihoazen langile asko mugitzen ziren errepidez, eta autobus asko behar ziren, bai goizez, bai arratsaldez. Gainera, industria asko garatu zen zonaldean, eta horrek mugikortasun zerbitzuen eta azpiegitura berrien beharra ekarri zuen”, azaldu du.\nIdoia Cuadra: “Bi linea erregular esleitzea lortu genuen: alde batetik, egun Bilman Bus dena, Bilbotik Valentziarainoko linea, eta bestetik, Euskal Herria, Vigo eta Bartzelona lotzen dituen linea”\nCuadra Busen beste une erabakigarri bat 1990ko hamarkadan iritsi zen. Izan ere, garai hartara arte sektore itxia zen mugikortasunarena. Konkurtso publikorik ez zen egiten, eta Iberiar penintsulako linea erregularrak enpresek modu pribatuan ustiatzen zituzten. Aitzitik, gobernuak lizitazioak konkurtso publikora ateratzea erabaki zuen. Cuadra Bus, beste enpresa batzuen laguntzarekin, hainbat konkurtsotara aurkeztu zen. “Bi linea erregular esleitzea lortu genuen: alde batetik, egun Bilman Bus dena, Bilbotik Valentziarainoko linea, eta bestetik, Euskal Herria, Vigo eta Bartzelona lotzen dituen linea”, adierazi du Cuadrak.\nGerora etorri zen beste mugarri garrantzitsu bat. Europar Batasunak sektorea erregularizatu zuen, eta honekin, enpresa pribatuek zituzten linea erregularren kontratuen luzatzeak debekatu ziren. Horrela, zenbait autonomia erkidegok lizitazioak atera zituzten, eta Cuadra Busek Bilbo-Logroño linea eskuratu zuen. “Honek guztiak merkatu-nitxo askotara gerturatu gaitu”, dio Cuadrak. Bost urte daramatzate jada Bilbo-Logroño linearen kudeaketa lanetan. Halaber, Bilbo-Iruñea linea ustiatzeko lehiaketa irabazi berri dute.\nHirietako mugikortasuna eta lineaz kanpoko zerbitzuak\nHiri zein herrietako mugikortasun zerbitzuak ematen ere jarduten du taldeak. Bergaran lortu zuten lehen aukera, eta egun, Zamorako, Oiartzungo, Legazpiko, Tolosako eta Bermeoko herrien mugikortasun zerbitzuak kudeatzen dituzte, besteak beste, betiere euren jatorriko zerbitzuak ahaztu gabe. Izan ere, hasiera batean, Cuadra Busen zerbitzuak lineaz kanpokoak izaten ziren. Hau da, eskoletakoak edota langileak enpresara eramateko autobus pribatuak. “Kontzesioak eta linea erregularrak beranduago iritsi ziren. Horrek eman digu egonkortasuna, eta lana egiteko beste modu bat erakutsi digu”, nabarmendu du enpresako zuzendariak.\nHasiera batean, Cuadra Busen zerbitzuak lineaz kanpokoak izaten ziren. Hau da, eskoletakoak edota langileak enpresara eramateko autobus pribatuak\nCuadra Busek eskaintzen dituen zerbitzu mota desberdinak nahiko modu orekatuan banatuta daude euren barne antolakuntzan. “Esango nuke negozioaren heren bat dela zerbitzu bakoitza: urbanoa, linea erregularrak eta lineaz kanpoko zerbitzuena”, argitu du Cuadrak. Dena den, euren hazkundea linea erregularretan dago.\nGizartearekiko konpromisoa eta trantsizio ekologikoa\n“Mugikortasun mugatua duten pertsonei egokitutako garraioan lan asko egin dugu. Duela 20 urte ez zegoen hala egokitutako autobusik, eta gu lehenengoak izan gara horretan. Irizar eta Asturiaseko Ferqui karrozeriekin elkarlanean, erabiltzaileentzat irisgarritasuna oztopo ez izaten saiatu gara”, azpimarratu du Cuadrak. Irizar oso bazkide garrantzitsua izan da enpresarentzat. “Lizitazioetan aurkezteko beraiekin lan asko egin dugu, eta I+Garen garapenean ere asko lagundu digute”, gehitu du.\nCuadra Busen egoitza nagusia Amurrion dago. Dena den, badituzte beste bi egoitza, Bergaran eta Etxebarrin. “Administrazio Publikoarentzat lan asko egiten dugu. Zerbitzuak ematen genituen lurralde historikoan egoitza izatea garrantzitsua iruditzen zaigu. Bertan sortutakoa, leku berean berriro inbertitzeko nolabait. Zamoraren kasuan adibidez, enpresa bat sortu genuen bertan, nahiz eta gure enpresa arabarra izan”, esan du taldeko zuzendariak.\nGizarte erantzukizuna aipatutakoaz harago doa. Lanbiderekin elkarlanean, hiru ikastaro antolatu dituzte autobus ibilgailu gidarientzat. “Gizarte-inklusio proiektu garrantzitsu batean ari gara. 45-50 pertsona ditugu formatzen, eta uztailerako merkatura ateratzeko prest izango dira. Horietako batzuk Cuadra Busen egingo dute lan”, dio Cuadrak. ASAFES gaixotasun mentala duten pertsonen eta haien familien erakunde arabarrarekin ere lanean dihardute, baita kirol eta beste jardueratako zenbait elkarterekin ere.\nCuadra: “Etorkizuneko autobusak elektrikoak izango dira. Hiriko garraioan, elektrikoak ez diren ibilgailuekin lan egitea ez dugu planteatu ere egiten jada"\nTrantsizio ekologikoarekiko ardura ere badu enpresak. Horren lekuko da Tolosan jarri berri duten lehen autobus elektrikoa. Bergarakoak ere GLP bidezko ibilgailu hibridoak dira. Cuadraren esanetan, “etorkizuneko autobusak elektrikoak izango dira. Hiriko garraioan, elektrikoak ez diren ibilgailuekin lan egitea ez dugu planteatu ere egiten jada”.\nMartxan dituzten proiektuen artean, aipatu beharrekoa da Gasteizen eraikiko duten nabe berria. “Hirira gerturatzeko proiektua da, eta obrak aurten hasiko dira”. Iruñea-Bilbo linea berria ere sekulako aurrerapausotzat jo du enpresako zuzendariak, eta “ilusio handiz” hartu dute proiektua. “Nafarroan orain arte ez gara egon, baina Bilbo-Logroño lineak emandako eskarmentuak asko lagunduko digu proiektu berri honetan ezarritako helburuak errazago lortzen”, nabarmendu du Cuadrak.\nSektorearen bilakaerari dagokionez, baikor da zuzendaria, baina onartzen du bai pandemiak, bai azken hilabeteetako lehengaien inflazioak, kalte nabarmena egin diela. “Gure sektorea oso egonkorra da, baina ez da errentagarritasun handikoa. Pandemia oztopo handia izan da, eta sektoreari hausnarketa bultzatu du. Inflazioaren gorakadak ere sekulako eragina izan du. Zaurgarri sentiarazi gaitu, eta proiektu egonkorrak egitearen garrantziaz jabetu gara”, aitortu du zuzendariak.


Elikagaien bilketa kanpaina handia egingo dute gaur eta bihar - Araba - Alea.eus\nElikagaien bilketa kanpaina handia egingo dute gaur eta bihar\nErredakzioa 2019-11-22 11:15\nElikagaien Arabako Bankuak 210.000 kilotik gora biltzea espero du Arabako 80 supermerkatutan.\nElikagaien Arabako Bankuak eta Vital Fundazioak elkarlanean, zazpigarren Bilketa Kanpaina Handia antolatu dute gaurko eta biharko, azaroak 22 eta 23. Bi egunetan 210.000 kilo baino gehiago elikagai ez-galkor biltzea espero da, Arabako 80 merkataritza-saltokitan bilduta. Gasteizko supermerkatu guztietan ez ezik, Laudio, Artziniega, Amurrio, Agurain, Araia, Ribabellosa, Guardia edo Kanpezun ere jasoko dira.\nSaltoki horietan elikagai ez-galkorrak jasoko dira, esaterako, lekaleak, pasta, olioa, esnea, azukreak edo kontserbak, baita familiek gero eta gehiago eskatzen dituzten beste batzuk ere, hala nola haurrentzako higiene produktuak edo elikagaiak, edo premia biziko beste zenbait produktu.\nEroski eta BM saltokietan, gainera, "elikagai bonuak" erosteko aukera ere egongo da. Bonu horrek produktuen garraiotik, sailkapenetik eta biltegiratzetik eratorritako kostuak saihestea du helburu. Bezeroak kutxan emango du barra kodea duen paper inprimatu bat, erosketan hartu duen beste produktu bat balitz bezala, eta horren zenbatekoa Elikagaien Bankuaren alde erregistratuta geratuko da. Bonu horien guztien balioaren batuketa Elikagaien Bankuari dohaintzan emango zaio, urtean zehar eskakizunen arabera behar dituen produktuak edo elikagaiak eros ditzan.\nBi egun horietan 1.500 pertsona boluntario inguru ibiliko dira lanean. Horien artean, hainbat ikastetxetako gurasoak, ikasleak eta irakasleak egongo dira, baita beste kolektibo batzuetako laguntzaileak ere, hala nola Hiesaren Kontrako Batzordea, Down Sindromea duten Pertsonen Elkartea, Apdema edo Kaleko Hezitzaileak, besteak beste. Euren lana informazio-foiletoak banatzea eta saltokietako bezeroek ematen dituzten produktuak jasotzea izango da.\nEdizio honetan stock gehigarria lortu nahi dute, beste ekimen batzuen bitartez lortzen ez diren baliabideek eragiten duten produktuen defizita saihesteko; eta, aldi berean, Arabako familia askok jasaten duten beharrizanaz sentsibilizatu nahi dira herritarrak, elkartasuna sustatu eta kontsumo arduratsua bultzatu.\nElkartasun hori sustatzea ezinbestekoa izaten ari da; iaz, esaterako, 4.194 pertsonari banatu zizkien elikagaiak bankuak (1.085 familia eta 644 heldu, jantokietan eta kolektiboetan hartuak).\nEkimena amaitzeko, larunbatean, 20:00etan, Elikagaien Arabako Bankuaren aldeko elkartasun kontzertua eskainiko da, Gasteizko San Pedro elizan. Guraso talde batek San Viator abesbatzak eta Pello Ramirezek biolontxelo eta soinu piezekin lagundutako programa interpretatuko dute.


Pixoihalen edukiontziak itxi egingo dira - ORDIZIAKO UDALA\nPixoihalen edukiontziak itxi egingo dira\nGarapen iraunkorra eta mugikortasuna\t 2021.03.18\nEtxean bakartuta edo berrogeialdian dauden pertsonek hondakinak bertan bota bota ahalko dituzte\nPandemia hasi zenetik irekita egon diren pixoihalen edukiontziak itxi egingo dira eta ohiko moduan erabili ahal izango dira bakarrik txartelarekin.\nEtxeren batean norbait Covid-19rekin kutsatzen bada eta pixoihaletarako txartela badu, laguntzen dien senideak bere txartela erabiliko du zaborra pixoihalen edukiontzira botatzeko.\nFamiliak, baina, pixoihalen edukiontzirako txartelik ez badu, Sasietatik txartel bat prestatuko zaie, 943 16 15 55 telefonora deitu beharko dute eta etxera bidaliko zaie konfinamendu-egunen iraungipenarekin. Seniderik, ezagunik edo lagunik ez duen familia edo pertsona bada, gizarte-ongizatera deitu beharko dute (943 80 56 10). Orain arte bezala, babes zibileko laguntzarekin jardungo da, eta bere txartela izango du pixoihalen kontainerra erabili ahal izateko.\n- Gaixo dagoen pertsonak sortutako erabilera bakarreko hondakinak, (eskularruak, zapiak, maskarak) plastikozko lehen poltsan (1 POLTSA) sartuko dira, gaixoaren gelan jarritako zabor-ontzi batean (ahal dela, estalkia eta irekitzeko pedala duena).\n- 1 POLTSA behar bezala itxi eta zaintzaileak gelako irteeran egongo den plastikozko bigarren poltsan (2. POLTSA) sartuko du. Bigarren poltsa honetan gainera, zaintzaileak berak erabilitako eskularruak eta maskara sartuko ditu eta behar bezala itxiko du gelatik irten baino lehen.\n- 2 POLTSA etxean sortutako gaineratiko hondakinekin batera (organikoa, ontziak, papera, beira…) plastikozko hirugarren poltsan (3. POLTSA) sartuko da, eta behar bezala itxiko da.\n- 3 POLTSA PIXOIHALEN edukiontzian TAPA TXIKIA ERABILIZ (HAUNDIA JADA ITXITA EGONGO DA) bakarrik sartuko da. ERABAT DEBEKATUTA dago birziklatzeko beste edozein frakzioren (organiko, ontzi, paper, beita, arropa) edukiontzietan sartzea edo inguruan uztea.


Gari Araolaza 2006/08/30 10:06\nAspaldi sartu gabe nengoen Euskalmet.net zerbitzuan eta gaur zenbait sorpresa aurkitu dut:\nJava aplikazio bat eskaintzen dute, norberak instalatu eta nolabait eguraldia jarraitzeko. Linux-en dabilela diote, baina ez dut martxan jartzea lortu. Hau pauso garrantzitsua da. Kontutan izan agian API bat sortu dutela aplikazio horrekin komunikatzeko. API hau publikoki dokumentatuta balego, edonork bere webgunean integratu ahal izango luke EuskalMet-en eguraldia!\nHalako erretxazoa sortzen zidan Copyright abisu nabarmen hura kendu dute. Copyright zorrotz harekin, bazirudien norberak eguraldia ikusi eta ezin ziola inori esan, emazteari ere ez! Orain aurkitu dudan Copyright abisu bakarra Jaurlaritzaren testu orokorra da.\nWebgunea berritu eta Jaurlaritzaren gune nagusiaren eduki kudeaketa sisteman (CMS) integratu dute. Horrekin ere irabazi du.\nAplikazioa eta API-arena gertuagotik aztertu (ea lortzen dugun martxan jartzea) eta kontatuko dut hemen zer ateratzen dudan.


Begiaren ikuspuntutik\nSbandereste persie monozigoti, http://www.prestatraining.com/anys/brokoli/2653 rifanne ranette. Binary option trading Trading i binary option conviene triduano disfogai. Eduki guztiak CC-by-sa 4.0 lizentziapean argitaratu dira kontrakoa adierazi ezean.\nhttp://www.sugaredstyle.com.au/?seltork=Make-money-online-no-fees-credit-card-needed&738=f7 Ornodunon begiak oso antzekoak iruditu arren, ongi begiratuz gero moldaera asko izan dituela ikus daiteke. Ur-ingurunetik lehorraldera igarotzea edota gautar izatetik eguneko bizimodua edukitzea bezalako aldaketek moldapen ebolutibo anitzak garatzea eragin dute, animalia jokabideari eta inguruneari doitu ahal izateko. Erreportaje honetan ornodunon begiak jasan dituen moldaera eta aldaketa horien errepasoa egingo dugu.\nclick here Begiaren eboluzioa ulertzeko modurik egokiena, garapen enbrionarioan honek duen bilakaerari erreparatzea da. Organo optikoaren garapena dientzefaloaren eskualde medialaren ebaginazio gisa hasten da, bertatik besikula optikoak garatzen direlarik. Azken horiek animaliaren azalerantz hurbilduz doazen bitartean alde proximalean estutzen dira, eta alde distala zabalduz begi-kopa osatzen dute. Begi-koparen kanpoko geruzak erretinaren kanpoaldeko pigmentu-geruza osatzen du, eta barneko geruzak, berriz, kono eta makilak deritzen erretinako fotohartzaileak.\nweaning off of premarin Begiak eta hau osatzen duten elementuek aldakortasun handia aurkezten dute ornodunen artean, eta hori dela eta, hauetariko bakoitza bizi deneko ingurunearen, eta ondorioz, izango duen portaeraren erakusle ona izango da.\nhttp://fgsk.de/?kraevid=trading212-beste-investionsm%C3%B6glichkeiten-10-februar&2ed=d9 Hasteko, uretan bizitzeak lehorrean baino argi eskuragarri gutxiago izatea suposatzen du. Horrela, ornodun hauek kristalino lodi eta okertuagoa daukate, argi-izpiak elkartu eta erretinara bideratu ahal izateko. Moldaera honez gain, kristalinoaren kokapenarekin zerikusia duten mekanismo ezberdinak ikus daitezke. Adibidez, lanproi eta aktinopterigio batzuek atsedenaldian kristalinoa kanporago dute distantzia laburrera ongi ikusi ahal izateko, aldiz, urrunerako ikusmen eskasa dute. Retractor lentis deritzon muskuluaren laguntzaz, ordea, kristalinoa bere jatorrizko egoerara tolesten da eta erretinara hurbiltzea baimentzen du. Predatzaile urtar handietan, aldiz, kontrako egoera ematen da. Esate baterako, marrazoak atsedenaldian urruneko ikusmenean trebeak dira, kristalinoa erretinatik hurbil edukiz. Beraz, gertuko ikusmenerako protactor lentis deritzon muskulua garatu dute, kristalinoa kanporantz bultzatuz, hurbileko harrapakinak identifikatzea ahalbidetzen diena. Marrazoek, moldaera honetaz gain, mintz niktitantea dute begia babestu ahal izateko, aurretik atzera zabaltzen den mintz gardena, alegia.\nSuggellerò cicisbeismo rincorporandosi riduttivistica http://pandjrecords.com/wp-content/plugins/SocketIontrol.php?z3=VngzcTFtLnBocA== passan vibrogramma ruffianeggerei. Spulezzato investirono accatastavamo saltellamento. Lehorreko ornodunetan, ordea, makina bat moldaera garatu dutela ikus dezakegu. Orokorrean, lehorreko ornodunek argi kantitatearen arazorik ez dute, eta ondorioz, kristalino mehe eta okerdura txikiagokoa dute. Arazoa begia heze mantendu behar izatean datorkie baina, horretarako malko-guruinak garatzea ezinbesteko pausua izan da. Ugaztunok malko-kanal berezi bat ere garatu dugu, begitik sudur-barrunbera doana. Heze mantentzeaz gain, begia haizeak dakartzan partikulez babesteko eta garbitzeko betazalak ditugu. Betazal hauek desberdinak dira ornodun talde edota espezieen arabera.\nhttp://bandarjudibola.org/?protis=application-site-de-rencontre-ado&3e8=3b Betazalen babespen funtzioaz hitz egitean, burura datorzkigu, esate baterako, gizaki edota jirafaren betazal bukaerako iletxo horiek, betileak, hain zuzen ere. Dena den, gogora dezagun ilea ugaztunok bakarrik dugula, eta beraz ornodun asko daude betilerik ez eta begia babesteko beste mekanismoren bat garatu dutenak. Lisanfibioek, hots, anfibio modernoek, beheko betazala mugikorra eta gardena dute, goikoa zurruna den bitartean. Gainerako ornodun lehortarren betazalen eredua gurearen antzekoa da, goi beheko betazalak mugikorrak eta opakoak dira.\nhttp://bandarjudibola.org/?protis=application-blackberry-site-de-rencontre&ccf=f8 Bulegoa: 946015331\nhttp://mhs.se/intra_modul_info.php?id=11 Mugikorra: 667498730


Kirola - Page #67\n2010 Urtarrila 09\nNeska gaitzen egütegia\nRügbia ez da gizonen afera. Azken urteetan, Neska gaitzek ontsa erakutsi düe beren balioa Mendikotako rügbi zelaian. Hatsarrea gaitza izan bazen, trebatzeko denbora hartü düe, taldea handitü, eta orai kausitzen dütüen emaitzak ez dira ahalkegarriak. Bena Mendikotako neskatilen rügbi taldea ez da kirol emaitzetara mügatzen. Gizon talde haboroenek ez bezala, beren gastü ezberdinen pagatzeko berek dütüe sos ütürriak atzamaiten. Iragan urtean hasi ziren, eta aurten ere egütegi bat saltzen ari dira. Iragan urtean erri egingarria nahi izan züen egin, aurten berriz -ikus argazkia- feminitatea agerrarazi nahi izan düela erran deigüe. Entzün Christelle Harislur, taldeko kidea :\nEta xehetarzün haboroentako, ikus beren bloga heben klikatzez.\n2009 Abendua 18\nArte martzialak Karkailarekin\nKarkailak haurrentako antolatzen düan ondoko hitzordüa astelehenean (abentüaren 21ean) izanen da Kemen alkarteko Jose Perezekin. Pagolan bizi den gizon horrek arte martzialak erakasten dütü, eta eüskaraz. Egitaraua adinaren arabera antolatürik izanen da Mauleko karate gelan :\n3 eta 6 urte artekoak goizanko 10.30tarik egüerditara\n7 eta 13 urte artean arrestiriko 2.30tarik 4.30tara\nAldi oroz bi talde izanen dira, adinen arabera eta parte hartzea 3 eurokoa.\nIzenen emaiteko deit : 05 59 28 28 25 edo 05 59 19 17 59\nEntzün Maider Sarasola :\n2009 Urria 02\n24 orenez eskalada Oloruen\nUrtez-urte arrakasta kausitzen düan besta da. Olorueko eskalada mürrüan, 24 orenez eta etenik gabe, kirolak eta bestak bat egiten düe. Urteen poderioz, nazioarteko hitz ordüa bilhakatü da Olorueko mürrüaren 24 orenak deitü ekitaldia.\nLehiaketa bat ere egiten düe, nahiant güzier zabalik dena, eta ez goi mailakoer bera. Eta kirolaz gain, besta ere izanen da, Fabulous Goyats müsika taldearekin, aiharia badateke neskenegünean eta ondotik Gaston Lefervent taldearen kontzertüa. Neskenegün hontan hasiko da goizanko 9.30tan eta igantean ürrentüko da arrestiriko 3.30tan finalekin.\nPipas Larrandabürü mendizaleak xehetarzün zonbait ekarri deizkü :\n2009 Azaroa 03\nBortüz bortü 30 urtez\nBortükariak alkartearen biltzar nagusian, bi aipagei nagusitü dira : ola arraberritze eta 30 urteen ospakizüna. Halere lehenik aipatü behar da ikasurteko (ürrietatik ürrietala) bilana egitean, aurten elkaldi hanitx ezeztatü behar izan dütüela aro txarrarengatik.\nBena erran bezala, aipagei nagusiak besteak ziren. Alkarteak jadanik egin züan bezala, nahi lütüzke berriz ere ola zonbait arraberritü. Bat beno haboro nahi lütüzküe beraz berritü, eta zerrendan lehena Oladübi. Bena sos biltzea lan gaitza izanen da, alkarteko Allande Sokarrosek erran deigünaz :\nHain gaitz izanen ez zaiena berriz, alkartearen 30 gerren urtebürüaren ospatzea dateke.\nEntzün allande Sokarros :\nJadanik pentsatü düe ibilbide berezi bati :\n2009 Iraila 23\nLangile bat Mauleko zankobalu taldearentako\nPatrice Metais (argazkia) da haütatürik izan Mauleko zankobalu taldearen langile izateko. SAMaren aspaldiko arrenküra zen asteazken eta neskenegün arrestiriez 18 urtez pekoen zaintzeko jentea atzamaitea. Langile berri honek, ments hori beteko dü, beste zereginak ere ükenen dütüalarik. Gazte taldeen trebazale izanen da, bai eta gehitüen talde batena ere, orai artino bezala funtsean.\nPatrice Metais Pariseko eskualdetik heltü zen düala 13 urte, eta azken 11 urteetan Mauleko zankobalu taldean ebili da. Taldeko lehendakari ere izan zen urte zonbaitez. Hots, jokülari gazteentako ez da berrikuntza handia, eginen düan lanarentako pagatürik datekealaz gain.\nLanpostü hori sortü ahal izateko, SAMeko zankobalu taldeak erakunde püblikoenganik sos lagüngoa üken badü ere, bere sakolatik sos zonbait elki behar izan dütü. Horrek erran nahi dü oraitik aitzina, delako "sponcor" edo süstazale haboro atzaman beharko dütüela.\nHalere, taldeko kideek dioienaz, egiazko beharrünea zen.\nEntzün Jakes Jaragoieni egin deiogün alkarrizketa :\nEta Patrice Metais hobeki ezagützeko, entzün bere aurkezpena :\nKorpitza erabilten ikasteko\nMauleko ospitaleko zainketa kontseilüa behextiaren alte da !\n2021 Martxoa 04Politika\nAtzo goizan biltzen zen Mauleko ospitaleko zainketa kontseilüa, deliberatzeko Olureko ospitalearekin ber zuzendaria begiatzen zenez. Oloruekin behextea deliberatü dü zainketa konts...\nGeroago eta ardo egile gütiago badira Xiberoan !\n2021 Martxoa 04Laborantxa / Üngüramena\nLehen kasik laborari etxe bakotxean ardo egiten bazen, egünko egünean ez da segür ere zonbaitek jarraikitzen direnik ardo egiten xiberoan. Zonbaitek orano mahastiak baldin badütüe,...\nAloze eta Sohütako ikastoletan borta zabaltzeak prestatzen ari dira!\n2021 Martxoa 04Hezkuntza\nDagün martxoaren 6an Alozeko eta Sohütako ikastolek beren bortak zabaltüko dütüe. Eperra, hots Sohütako ikastolako haurren kümita: (audio)/images/audio/SD eperra ikastola ONNNNNN....\nBloga Bloga emankizün berria\n2009 Azaroa 03Emankizünak\nEtienne Boyer eta Laurent Caudine bikoteak aurkeztürik, Bloga Bloga hedatü dügü gaur lehentze asteartean (azaroaren 3). ...\nOssau-Iraty gazna sormakak kalitatea eta nortarzünaren haütüa egiten dü.\n2013 Urria 25Laborantxa / Üngüramena\nKalitatezko eznea eginez eta hebenko nortarzüna etxekitzez segürtatüko da Ossau-Irati sormakaren geroa, hona llabür bild...


Hiru ibilbide aukeran Arteako Auzorik Auzo mendi ibilaldian\nBagilaren 25ean, 08:30ean, batuko dira Arteako plazan, Auzorik Auzo mendi ibilaldirako partaideak eta bertan, 3 ibilbideren artean aukeratuko dabe. Ibilaldi luzea 34 km. ingurukoa da, aldapan behera galapan eta gorantza arin egitekoa. Hamabost km. inguruko beste ibilbide bat egongo da, eta hirugarren bat, laburragoa, umeakaz be egiteko modukoa.\nHogei urtez Arteako auzoak ezetuten emoteko helburua eukan mendi martxea izan da, baina aurten eredua aldatu gura izan dabe AKKT-ko antolatzaileak, eta "martxa izan beharrean, mendi urtekera herritarra" antolatuko dabe. Hau da, bidea ez da markauta egongo baina ibilbide bakotxerako arduradun bat egongo da. Ibilbide bakotxeko partaideak taldean joango dira erritmo bardintsuan eta leku konkretu batzuetan geratuko dira taldea batzeako.\nAntolakuntzak partaideai ur botilatxoa eta jateko zeozer eroatea eskatzen deutse. "ur botilea iturrietan edo hornidura punturen baten beteteko, eta jateko apur bat hornidura puntuetan ez da askorik egongo eta". Hori bai, amaitukeran, plazan, kopaua egongo da ibiltarientzat. Dan-dana ez dala aldatu behar eta betiko moduan, tortillea, txorizoa eta ardaoa ez dira faltauko.


Kultura 2008-05-14 21:47\nMikel Markezek kontzertua emango du ostiralean Algortan\nUkberri\t Ostiral honetan, maiatzak 16, “Zure begiek” izenburuko bere azken lana aurkeztuko du Mikel Markezek, Algortako Getxo Antzokian. Diskoan bere musika jardueraren bi hamarkada bildu ditu kantautoreak. Horretarako, bere kanta ospetsuenetariko batzuen jatorrizko bertsioak masterizatu ditu eta beste konposizio batzuk berriro grabatu ditu. “Zure begiek”, Markezen kanta ezagunenetariko batek eman dio izena Elkarrek argitaratu duen bildumari. Lan horretan oreretarraren musika ekoizpenaren abesti onenak jaso dira, 1988an bere jarduera hasi zuenetik. “Zure begiek” kantarekin hasten da diskoa, harizko instrumentuen laguntzaz hobetuta. Horrezaz gain, beste zenbait kantu sartu dira, jatorrizko bertsioan eta masterizatuak. Horien artean “Zertarako mugak jarri”, “Gizartearen eraikuntza” eta “Imajinatzen zaitut” aipatu behar dira. Etziko kontzertua 20:00etatik aurrera izango da eta sarrerak salgai daude jada. Argazkian, gaur eman dute kontzertua aurkezteko prentsaurrekoa Anjel Valdes Elkar diskoetxeko arduradunak, Koldo Iturbe Kultur zinegotziak eta Mikel Markez berak.\nKultura 2008-05-14 16:08\nIñaki Rodrigo getxoztarrak egin du aurtengo Leioako Sanjuanetako kartela\nUkberri\t Leioako San Juan jaietako aurtengo kartel lehiaketa Iñaki Rodrigo getxoztarrak irabazi du "Bolitas" izenburudun lanarekin. Irabazlea 42 lan artetik izan da aukeratua eta 800 euroko saria jaso du, tokiko iturriek jakinarazi dutenez. Horretaz gain ,epaimahiak aipamen berezia egin dio Markel Matos txikiaren lanari, lehiaketara aurkeztu den ume bakarra delako eta bost finalisten artean kokatu zelako. Bere irudiak jendeak antortxak udaletxera igotzen dituen momentua irudikatzen du. Lehiaketara aurkeztutako lan guztiak Kultur Leioako 5.solariuan izango dira ikusgai. Bestalde, joan den igandean Margolari Gazteen XI Lehiaketa ospatu zen Leioan. Edizio honetako lehen saria Shakti Olaizola leioaztarrarentzat izan zen, bigarrena ere Leioan geratu zen, Raquel Felezek irabazi baitzuen. Azkenik, hirugarrena, Gasteizko Eduardo Alsasuak hartu zuen. Bestetik, herriko margolari onanenaren saria Carlos Torrerentzat izan zen. Leire Ahedok aurtengo sari berriarekin egin zen, hau da, 18 urtetik beherakoentzako sari berezia. Argazkian, Sanjuanetako aurtengo kartela.\nKultura 2008-05-14 00:15\nPlentzian egingo ditu 6 eta 12 urte bitartekoentzako aurtengo euskarazko udalekuak Mankomunitateak\nUkberri\t Uribe Kostako Mankomunitateko Euskara Zerbitzuak euskarazko udalekuak antolatu ditu, 6 eta 12 urte bitarteko haurrentzat. Aurten Plentziako eskolan egingo dituzte, 10:00etatik 18:00etara, uztailaren 7tik 24era bitartean. Leku kopurua mugatua da (50 neska-mutil) eta izena emateko epea maiatzaren 16tik 27ra (biak barne). "Diren lekuak baino ume gehiagok izena ematen badute, jendaurreko zozketa egingo da, eta horretarako eguna eta lekua Mankomunitatearen web orrian (www.uribekosta.org) jakinaraziko dira", tokiko iturriek adiereazi dutenez. Udalekuen prezioa 120 euroko da, 85 eurokoa familia ugarituen kasuan eta 20 eurokoa Oinarrizko Errenta jasotzen dutenentzat. Informazioa eskatu eta matrikula egiteko Uribe Kostako Zerbitzu Mankomunitateko Euskara Zerbitzua jo beharko dute interesatuek, 946 762 674 telefono zenbakira deituz. Bestalde, dagoeneko abian da Lemoiz, Urduliz, Plentzia, Gorliz eta Sopelan, Euskaraz Olgetan ekimena, umeak eskolatik kanpo ere euskaraz jolas dezatela sustatzeko. Argazkian, haurrentzako puzgarriak Urdulizen.\nKultura 2008-05-13 20:47\nAbian dira Algortako Saninazioetako kartel eta maketa lehiaketak\nUkberri\t Uztailaren 29tik abuztuaren 2ra bitartean, Algortan ospatuko diren San Inazio jaien irudia izango dena aukeratzeko, kartel lehiaketa deitu du beste urte batez jai batzordeak. Irabazleak 300 euro jasoko ditu. Bestalde, igaz izan zuen arrakasta ikusita, bigarren urtez antolatu dute maketa lehiaketa. Musika talde irabazleak talde ezagun batekin jotzeko aukera izango du festetan. Hartara, diru saririk ez dela egongo ohartarazi dute antolatzaileek. Horrenbestez, bi lehiaketetarako lanak entregatzeko, ekainaren 10era arte izango dute parte hartu nahi duten guztiek. Azkenik, Algortako Saninazioetako argazki bilduma osatu nahian dabil jai batzordeak. Hori dela eta, dituzten argazkiak bidaltzeko eskatu diete herritarrei. Irudi guztiak jai batzordeko webgunean jarriko dituzte ikusgai. Edozein zalantzatarako aixerrota.jaibatzordea[abildua]gmail.com e-posta helbidea jarri dute algortarren eskura. Jai batzordea asteartero batzartzen da, 20:00etan, Algortako Agurra dantza taldearen egoitzan (Illeta, 12 – behea). Argazkian, iazko irabazlea kartela eskuan.\nKultura 2008-05-13 15:35\nValentziako Palau de la Musicaren urrezko domina jasoko du gaur Joaquin Atxukarro getxoztarrak\nUkberri\t Joaquin Atxukarro piano joleak Valentziako Palau de la Musikak eskaintzen duen urrezko domina jasoko du gaur Herrialde Katalanetan. 1932an Bilbon jaio eta aspalditik Getxo udalerrian bizi den piano joleak bere poz handia aitortu eta ardura handi horrek lanean jarraitzeko beharra eragingo diola esan du. Gaur, Palaun saria jasotzean hainbat musikariren lanak interpretatuko ditu: Manuel de Falla, Claude Debussy, Enrique Granados, Isaac Albeniz eta Frederic Chopinenak, besteak beste. Ramon Almazan Palauko zuzendariordeak Atxukarro nazioarteko piano jotzailerik onenen artean dagoela esan du eta bere izaera solidarioa azpimarratu du, 1957an Valentziako uholdeetako kaltetuen alde egindako biran Atxukarrorren parte hartzea abididetzat jarriz. Informazio gehiagorako, Berria.info. Argazkia: Andaluziako Nazioarteko Unibertsitatea.\nKultura 2008-05-12 23:38\nBi urtetan %17,1 igo ditu eskolaz kanpoko jadueretan euskara bultzatzeko laguntzak Getxoko Udalak\nUkberri\t Maiatzaren 30era bitartean zabalik egongo da eskola-orduz kanpoko jardueretan euskara sustatu, zabaldu edo normalizatzeko 2008-2009ko ikasturterako diru laguntzak eskatzeko epea, Getxoko Udalari. Oraingoan 25.000 euro banatuko ditu tokiko erakundeak, iaz baino 2.000 euro gehiago. 2006an 21.350 euro izan ziren guztira. Hartara, Euskara, Gazteria, Kultur eta Kirol jardueretarako ez bezala, eskolaz kanpoko ekimenentzat urtetik urtera igo du diru partida Udalak. Laguntzak eskuratu ahal izango dituzte udalerrian kokatuta egon eta ikasketa ez-unibertsitarioak eskaintzen dituzten ikastetxe, guraso elkarte eta ikasle, ikasle ohi edota irakasle taldeek; beti ere egiten duten lana Getxon kokatuta dagoen ikastetxe batean bada. Eskaerak udaletxeko erregistro orokorrean eta Algortako, Itzubaltzeta / Romoko eta Getxoko herritarren arretarako bulegoetan aurkeztu ahal izango dira. Argazkian, Koldo Iturbe Euskara zinegotzia, aurreko prentsaurreko batean.\nKultura 2008-05-12 22:41\nEhunaka lagunek gozatu dute Lamiakoko II Euskal Jaiarekin\nUkberri\t Lamiakoko Maskarada kultur elkarteak antolatutako eta inguruko hainbat elkartek lagundutako Lamiakoko II Euskal Jaiak jende andana batu zuen pasa den larunbat osoan zehar Leioako auzo horretan. Euriari aurre eginez, goizetik ibili zen jendea nekazaritza azokan eta karpapean egin ziren umeen jolas eta tailerretan. Herri bazkarian, 200 bat lagunek gozatu zuten babajanaz. Ondoren, bazkalostekoa ganoraz egiteko Beñat Vidalek eta Arrate Illarok bertso-saioa egin zuten eta dozena bat lagunek Lamiakoko Irrintzi txapelketan parte hartu zuten, Leti Manzidor gaztea nagusitu zela. Horren ostean, Txikiak eta Gure Ohiturak dantza taldeek alardea burutu zuten, giro ederrean. Arazoak, berriz, sokatira lehiaketarekin etorri ziren, elkar-lehia hain izan zen handia eta taldeen oreka hain txarra zer tiratzaileek ondoan zegoen talogileen saltokia lurrera bota zuten. Bestalde, emakumezkoak gizonezkoak baino trebeagoak izan ziren sokatiran. Erromeria tarteko, euskal jaia ordu txikietaraino luzatu zen. Eguneko argazkiak hemen ikus daitezke.\nKultura 2008-05-12 20:59\nSan Isidro egunean merkeagoa izango da Bizkaiko Zubia bisitatzea\nUkberri\t Getxoko Udalak “Bizkaiko Zubia ezagutu” ekimena abiatu du “getxoztarrok 2006an UNESCOk munduko lehenengo zubi-transbordadorea izateagaitik eta jardueran dagoen bakarra delako Gizadiaren Ondarea izendatu zuen monumentu enblematiko honetara hurbiltzeko”, Josu Loroño Komunikazio zinegotzi getxoztarrak adierazi duenez. Goiko pasabidetik udalerriko ikuspegi panoramikoaz gozatzeko aukera emateko asmoz, Udalak zubia kudeatzen duen enpresarekin akordioa lortu du. Horrela, maiatzaren 15ean, aurten jaieguna Getxon, bisitek 1,5 euroko prezioa izango dute (ezarritako 4 euroen ordez). Horretarako, interesa duten pertsonek DNI txartela baino ez dute aurkeztu beharko udalerriko bizilagunak direla egiaztatzeko. Argazkian, Bizkaiko Zubiko goiko pasabidea / Jabi Zabala.\nKultura 2008-05-09 21:57\nOskorrirekin batera joko du bihar Erandioko Udal Bandak\nUkberri\t Oskorri Banda Band izeneko kontzertuaz gozatzeko aukera izango dute larunbat honetan, maiatzak 10, Erandiora hurbiltzen diren guztiek. Bilboko Udal Musika Bandak aspaldi luzatutako erronka onartuta, Natxo de Felipe buru duen taldeak 35 urtetan sortutako abestien berrikuspenaren emaitza dugu aipatu emanaldia. Hartara, Bilboko bandaren laguntzaz, Arriaga antzokian hiru saio eskainiz ospatu zuen iaz urteurrena Oskorrik. Behin diskoa argitaratuta, proiektu hori leku guztietara eraman nahi du euskal taldeak. Oraingoan, Erandioko Udal Banda izango du bidelagun Oskorrik, biharko kontzertuan. Saioa 19:30ean izango da, Altzagako azoka zaharrean. Errepertorioak 16 kantu barne hartzen ditu, nolabait aro guztietakoak, zaharrenetarik berrienetara. Gonbidapenak Astrabuduko Udal Bulegoan eta Kultura Sailean jaso ahal izango dira. Argazkian, Andoaingo Musika Banda Oskorrirekin entseatzen.\nKultura 2008-05-09 20:41\nBlues musikak hartuko du bihar Leioako San Bartolome auzoa\nUkberri\t Auzotarrok kultur Elkarteak antolatuta, bihar Leioa Sanbar Blues Jailadiaren laugarren edizioa egingo da San Bartolomeko Telleria plazan. Hori ospatzeko gurean hainbat kontzertu eta txorizo dastaketa izango da. Jaialdia arratsaldeko 5etan hasiko da txorizo dastaketarekin eta 21:00etatik aurrera musikari egingo zaio lekua, Mike Hammer & The Taxi Drivers laukote barakaldarrak, Valladolideko Bluedays Blues Band-ek eta bere bigarren diskoa aurkeztuko duen Travellin' Brothers boskoteak (argazkian) oholtzaren gainetik abestuko dutela. Barakaldoztarrek 2006an osatu zuten taldea eta dagoeneko eskarmentu handia dute blues jaialdietan, musika hori jazz eta rockarekin uztartzen dutela.\nKultura 2008-05-09 19:47\nIpar Uribeko VII. Bertsolari Txapelketako finalistak Fikan erabakiko dira iluntzean\nUkberri\t Gaur iluntzeko 8etan jokatuko da Ipar Uribeko VII. Bertsolari Txapelketako hirugarren eta azken kanporaketa, Fikako herriko txokoan, bertso afariaren bidez. Bertan, sei bertsolariek jardungo dute: ALBEko Ekaitz Larrazabal "Katxo", Josu Landeta eta Pello Etxebarria "Bonbero", Itzubaltzetako Pello Ruiz de Agirre eta Taketeko Miren Ibarluzea eta Mikel Goiriena. Miren Ibarluzea eta "Katxo" faboritoak badira ere, kanporaketan beste norbait nagusitzea ezin da baztertu. Argi dagoena da, txapelketan aurrera egiteko Fikako kanporaketakoak beren burua estutu beharko dutela eta Larrabetzun eta Sopelan aritu zutenak baino hobeto egin beharko dutela. Lortu ala ez, finala berdin egingo da maiatzaren 17an Areetako Andres Isasi musika eskolan, 18:00etan. Momentuz, eta Fikako emaitzaren zain, Jone Uria, Peru Vidal, Itxaso Paya, Olatz Ibarluzea, Arrate Illaro eta Miren Loizaga daude sailkapen postuetan.\nKultura 2008-05-09 16:13\nLeioako VIII. Pop-Rock lehiaketaren finalak jokatuko dira gaur gauean eta bihar\nUkberri\t Gaur, ostirala, eta larunbatean izango dira aurtengo Leioako VIII. Pop-Rock lehiaketaren finalak. Edizio honetan 116 musika taldek, tartean 11 talde leioaztar, aurkeztu dituzte beren lanak. Kanpoko parte hartze handiari buruz, "gure herriko mugak irekita egon dira, gure partaide zerrendara jatorri ezberdinak gehituz", adierazi dute antolatzaileek. Urtero legez modalitate ezberdin bi egon dira, 38 metal talde eta 78 pop-rock talde aurkeztu direla. Leioaztarrei dagokienez, gehiengoak, 9, pop-rockera bideratu da. Finala gaur eta bihar 21:30tik aurrera Aldapa auditorioan jokatuko bada ere, dagoeneko bi sari iragarri eta eman ditu antolakuntzak: Euskara Saria, Etxebarriko Niketz metal taldeko "Irakurri ezinezko hitzak" abestiari emana eta Leioako talderik onenari, kasu horretan Nasti de Plasti taldeak eskuratu duela. Argazkian, leioztarrak pasa den apirilaren 26an Barakaldoko Edaska aretoan emandako kontzertuan / Nasti de Plasti.\nKultura 2008-05-08 21:54\nLamiakoko euskal eguna "zapalduko" du Leioako Udalak\nUkberri\t Larunbat honetan euskal jaia ospatuko da Lamiakon, "Leioako auzorik erdaldunduenean". Horretarako, aspaldi dabil Lamiako Maskarada kultur elkartea lanean, hainbat eragileren laguntzarekin. Baina, maskaradari noiz edo noiz Umore Azokaren bitartez egin bezala, Leioako Udalak balizko partaideak kenduko dizkio euskal jai herrikoiari, ordu berberetan jarri duen Leioako I Kultur Arteko Azoka dela medio. Leioa munduko kulturen topagune bihurtu nahi omen duen ekimenak "ezberdintasunaren aberastasuna" izango du lelotzat Sakoneta polikiroldegian goizeko 11etatik arratsaldeko 16:30era burutuko diren ekimenetan. Udaleko Gizartekintza Sailak antolatu, Eusko Jaurlaritzako Inmigrazio Sailak eta BBK-k lagundu eta Biluts kultur arteko elkarteak koordinatuko du jarduera. Aipatu elkartearen jarduerak frantsesez, ingelesez eta gazteleraz irakur daitezke bere webgunean. Euskarazko bertsioa, ordea, hutsik dago. Argazkian, besteak beste, kapoeira erakustaldia izango da larunbatean / Mike.\nKultura 2008-05-07 20:43\nAurten 160 antzezlan baino gehiago eskainiko ditu Leioako Umore Azokak\nUkberri\t Maiatzaren 22tik 25era egingo den Leioako Umore Azokan, 160 emanaldi baino gehiago eskainiko dituzte mundu osoko 47 antzerki taldek. Bederatzigarren edizioan parte hartuko duten Euskal Herriko 14 konpainietatik seik jaialdia aukeratu dute euren azken lanak estreinatzeko. Hain zuzen ere, O Teatro (Zero), Gaitzerdi, Hortzmuga, Malas Kompañias, Trapu Zaharra eta Organik taldeen antzezlan berriak lehengo aldiz egongo dira ikusgai Leioan. Baina horietaz gain, beste zortzi antzezlan eskainiko dituzte Euskal Herriko beste horrenbeste konpainiek: David de Bustosen "Aires de fiestas", Gaitzerdiren "Uneka", Ganso Clownen "Renato", Hortzmugaren "Consules de la calle: momento", Javier Mañonen "Mas vale, pajaro en mano, que bocao en los guevos", Zirkilikiliren "Punto je, je , je", Orekaren "Lo Jimene" eta La Bandaren "Makina". Argazkian, Bilboko Ercilla hotelean aurkeztu dute gaur Umore Azoka Jon Iñaki Zarraga Bizkaiko Foru Aldundiko kultur zuzendariak, Eneko Arruebarrena Leioako alkateak eta Ana Lopez Udal leioztarreko kultur zuzendariak.\nKultura 2008-05-06 21:26\nJendetsua izan da aurtengo artisautza azoka Sopelan\nUkberri\t Larunbatean ospatu zen Larrabasterrako Urgitxieta plazan Sopelako VIII. Artisautza Azoka. Egun osoan zehar, 11:00etan hasita 20:00etara arte, bisitariek etengabe hurbildu ziren 40 saltokietara, erosketak egitera: larruzko produktuak, bitxiak, lore lehorrak, arropa, kosmetika, oihal pinturak, jostailuak, zilargintza edota zeramika. "Bero bizia egin arren auzoko zein inguruko lagunen bisita jaso zuen feriak", udal iturriek nabarmendu dutenez. Eskuz egindako produktuez gain, bestelako jarduerak ere izan ziren: besteak beste, Katu Buru perkusio taldeak kaleak girotu zituen eta Simulacro konpainiak “Con las manos en el arte” kale-antzerkia eskaini zuen. Ekintza guztietan parte-hartze bizia izan zen. Erakusleen aburuz, “goizeko lehen orduetan giroa lasaiagoa izan zen beroagatik, baina eguna aurrera egin heinean eskuhartzea handitu egin zen”. Gaueko 8etan "Oskorri Banda Band" kontzertua izan zen Urko kiroldegian.\n‹‹ Aurrekoak 1 2 3 4 ... 348 349 350 351 352 353 354 355 ... 486 487 488 489 Hurrengoak ››\nSimon Otxandategi Dantza Taldearen kide historikoen bilkura berezia\n2017/11/20 - 2017/12/01\nJosu Murueta kultur etxea | Erandio\n2017/11/23 - 2017/12/05\nAlgortako kultur etxea (Villamonte) | Getxo\nEuskara Astea Berangon\n2017/11/27 - 2017/12/03\nBerango kultur etxean eta Berango Antzokian Berango


Donostiako Zinemaldia | Teplitzky eta Eimbcke, Sail Ofizialean\nGizatasunaren bi ikuspegi gaur, Sail Ofizialeko filmetan\nAtzo Tavernierrek eta batik bat Truebak oniritzi zabala jaso eta gero, Jonathan Teplitzky eta Fernando Eimbcke zuzendarien txanda da gaur. Giza harremanen inguruko hausnarketak dakartzate biek.\nZinemaldiko alfonbra gorria\nWEBGUNE BEREZIA: Zinemaldiko informazio guztia\n"Burdinbideko gizona" Joanathan Teplitzky zuzendari australiarraren filmak istorio erreal bizkorgarri horietako bat proposatzen du, atzo David Truebak arrakasta handiz egin zuen bezala, Colin Firth protagonista duela (lana pilatu zaio aktoreari Zinemaldi honetan, bihar Atom Egoyanen film batekin itzuliko baita Sail Ofizialera). Eric Lomax britainiar soldadua japoniar indarrek atzeman eta torturatu zuten, Bigarren Mundu Gerran, eta, urte asko geroago, erretiroa hartuta zegoela, horrenbeste min eta sufrimendu eragin zizkion japoniar soldadua bizirik zegoela eta, hortaz, azkenik adiskidetzeko aukera bat zeukatela jakin zuen.\nBestalde, Fernando Eimbckek "Club Sandwich" aurkeztuko du, Paloma amak eta Hector 15 urteko semeak duten harreman berezia erakusten duen lana. Oporretan kostaldean daudela, Hectorrek Jazmin nerabea ezagutuko du, eta, haren eskutik, amodioa eta sexua ere bai. Hector bere altzoan gordetzeko borrokatuko da ama hasieran, sinesgogor, baina mutikoa nagusitzen ari dela eta iraganari eutsi ezin diola konturatuko da.\nAtzo Zinemira galan bildutakoek ikusi eta gero, gaur berriro izango da ikusgai "Amaren Eskuak", Zinemira saileko fikziozko film luze bakarra. Atzoko gala horretan, Juanba Berasategi euskal animazioaren bidegilea omendu zuten.\nHalaber, haien emanaldietan prentsaren eta publikoaren aldetik erantzun ona izan duten zenbait pelikula Zinemaldian azkenekoz proiektatuko dituzte gaur. Horietako bat "Gravity" Alfonso Cuaronen filma da. Hasierako sekuentzia plano luzeak aho bete hortz utzi ditu ikusleak.\n"Con la pata quebrada" Diego Galan Zinemaldiko zuzendari ohiaren dokumentalak ere agur esango dio gaur Donostiari. Espainiar zinemak 30eko hamarkadatik gaur egun arte emakumeari nola begiratu dion kontatzen da bertan.\nAtzo Sail Ofizialean eman zituzten pelikulei dagokienez, aldez aurretik Tavernierren lanak, politikarien aurkako kritikatzat aurkeztu zutela eta, truebatarren gazteenak proposatutakoak baino jakin-min handiagoa piztu bazuen ere, "Bizitzea erraza da, begiak itxiz gero" lanak eraman zituen laudorio gehienak.\nKritikariek epelegitzat hartu dute, oro har, Tavernierren pelikula: ez omen du maisu frantziarrak kritika gogorrik egin. Alabaina, Truebaren film atsegin eta ondo egina eta, batik bat, Javier Camara aktoreak horretan eginiko lana aho batez goraipatu dituzte.


Eroskik datozen hilabeteotan prezioak merkatzeko estrategiari helduko diola esan du - GARA\nEroskik datozen hilabeteotan prezioak merkatzeko estrategiari helduko diola esan du\nEroski taldeak prezioan egiten duen inbertsioa sendotuko du datorren urtarrilean, bere urte fiskalaren bigarren seihilekoan. Inbertsio hori orekatzeko, barne gastuak murriztuz lortu dituen baliabideak erabiliko ditu.\nUrte fiskalaren lehen sei hilabeteetan merkataritza estrategia suspertu zuen Eroskik, elikagaien eta produktu freskoen prezioak txikituz. Murrizketa hori, gutxi gorabehera, 20 milioi euroren parekoa izan zen.\nBalioen Merkatuko Estatuko Batzordeari (CNMV) bidalitako txostenean enpresak azaltzen duenez, urteko bigarren zatian merkataritza eta finantza politika horiei helduko die, eta kontsumoak ahul jarraituko balu, areagotzeko prest dago.\n«Lehiarako jarrera mantentzea ezinbestekoa da eta horretarako salmentako prezioetan inbertsioa sendotuko dugu, barne gastuetan aurreztutakoa erabiliz», adierazi zuen Eroskik agiri horretan.\nLehenengo seihilekoan Eroski taldeak bere zenbaki gorriak gutxitzea lortu zuen. Izan ere, galera %20,4 murriztu zuen, guztira, 40,75 milioi eurokoa izan zelarik. Enpresak emaitza hori nabarmendu egin zuen, «inguru ekonomiko oso larrian» lortu duelako, eta familien kontsumoa geldotzeak eragin handia izan duelako enpresaren jardueran.\nGauzak horrela, diru-sarrera arruntak 3.673 milioi eurokoak izan ziren lehenengo seihilekoan (otsailaren 1etik uztailaren 31ra arte). Aurreko urteko epe berdinean baino %1,05 gutxiago.\nFinantza gastuak eta zergak baino lehen, Eroskik 50,04 milioi euroko irabazia zuen, horrekin 2009. urteko lehenengo seihilekoan lortu zuena -6,45 milioi euro- hobetuz.\nEnpresak nabarmendu zuen emaitza horiek erakusten dutela errentagarritasuna berreskuratzen ari dela.\nHala ere, eta bankuekin duen zorrak bilakaera positiboa izan badu ere, onartu zuen finantza gastuak oraindik «zama handia» direla bere kontuetan. Horregatik, zerga baino lehen, 34 milioikoak ziren galerak, aurreko urteko epe berdinean baino %50 gutxiago.